title: Suomen klassillisen arkeologian seura

text: Suomen klassillisen arkeologian seura (ruots. "Sällskapet för klassisk arkeologi i Finland", Lat. "Societas classicae archaeologiae Fennica") on vuonna 1992 perustettu suomalainen (rek. 1995) aatteellinen yhdistys, jonka tarkoituksena on edistää klassillisen arkeologian tutkimusta ja tuntemusta Suomessa.


title: Suomen klassillisen arkeologian seura

text: Suomen Klassillisen Arkeologian Seuran tarkoituksena on tuoda eri tieteenaloilta tulevat antiikin materiaalisesta kulttuurista kiinnostuneet tutkijat ja opiskelijat yhteen ja kohottaa heissä piilevää klassillisen arkeologian identiteettiä.


title: Suomen klassillisen arkeologian seura

text: Seura järjestää esitelmätilaisuuksia verkossa sekä kaupungeissa, joissa opetetaan klassillista arkeologiaa yliopistossa (Helsinki, Oulu, Turku).


title: Suomen klassillisen arkeologian seura

text: Esitelmätilaisuuksien lisäksi seura on järjestänyt seminaareja, joissa tähän mennessä teemoina on ollut muun muassa suomalaisen klassillisen arkeologian tutkumuksen retrospektiivi, tutkimusaiheita itäiseltä ja läntiseltä Välimereltä sekä esinetutkimus ja sen metodologia.


title: Suomen klassillisen arkeologian seura

text: Jäsenlehti "Fossa" ilmestyy neljä kertaa vuodessa ja se sisältää paitsi tietoja seuran toiminnasta myös uutisia klassillisen arkeologian alalta Suomesta ja ulkomailta.


title: Lähetin (radio-ohjaus)

text:
Lähetin (myös radio, radiolaite) on muun muassa radio-ohjattavan pienoismallin ohjaamiseen tarkoitettu lähetyslaite.
Viestintävirasto määrittää Suomessa sallitut taajuudet.


title: Lähetin (radio-ohjaus)

text: Sallitut taajuudet


title: Lähetin (radio-ohjaus)

text:
Futaba on japanilainen, yksi vanhimmista harrasteradiovalmistajista, ja se on laajentanut toimintaansa myöhemmin myös servojen ja gyroskooppien valmistamiseen.
Yrityksen lippulaivarahio on Futaba 18MZ
Muita yrityksen valmistamia radioita ovat muun muassa Futaba 7C, Futaba 10CG, Futaba 14MZ


title: Lähetin (radio-ohjaus)

text:
Hitec RCD on eteläkorealainen radiovalmistaja, joka on tunnettu vielä paremmin servoistaan. Yriteksen lippulaivaradio on Aurora 9
Muita yrityksen radioita ovat muun muassa Hitec Optic 5 ja -6, sekä Hitec Laser 4 ja -6


title: Lähetin (radio-ohjaus)

text: Spektrum on yhdysvaltalainen radiovalmistaja, jonka tuotteita ovat esimerkiksi Spektrum DX5, -6, -7 ja -8 radiot. Yhtiön lippulaiva on DX10t


title: Jaan Toomik

text: Jaan Toomik (s. 1961 Tartto, Viro) on Tallinnasta käsin toimiva virolainen videotaiteilija ja maalari. Häntä pidetään Viron kansainvälisesti kuuluisimpana taiteilijana.


title: Jaan Toomik

text: Toomik tuli tunnetuksi maalarina 1980-luvun loppupuolella Virossa ja vuodesta 1990 eteenpäin installaatio- ja videotaiteilijana. Hänet tunnetaan erityisesti kansainvälistä mainetta niittäneistä videoteoksistaan kuten "Isä ja poika" (1998). Hän on osallistunut São Paulo biennaaliin (1994), ARS 95 -näyttelyyn (1995), Manifesta 1 -festivaaliin (1996), Venetsian biennaaliin (1997 ja 2003) sekä muihin kansainvälisesti merkittäviin näyttelyihin.


title: Jaan Toomik

text: Toomik on johtanut Viron taideakatemian monialaisen taiteen ohjelmaa ja toimii tällä hetkellä maalaustaiteen professorina.. Hänen teoksiaan on Suomessa muun muassa Valtion taidemuseon kokoelmista.


title: Mathieu Amalric

text: Matheu Amalric (s. 25. lokakuuta 1965 Neuilly-sur-Seine, Ranska) on ranskalainen näyttelijä. Hän on näytellyt muun muassa elokuvissa "München" (2005), "Perhonen lasikuvussa" (2007) ja "The Grand Budapest Hotel" (2014) sekä näytellyt pääpahista James Bond -elokuvassa "007 Quantum of Solace" (2008).


title: Kuollut mies rakastuu

text: Kuollut mies rakastuu on Ilmari Unhon ohjaama suomalainen jännityskomediaelokuva vuodelta 1942. Juoni perustuu Simo Penttilän alkuperäiskäsikirjoitukseen. Elokuva on ensimmäinen "Kuollut mies" -trilogiassa, jota jatkettiin vuosina 1944 ja 1952.


title: Kuollut mies rakastuu

text: Elokuvan aiheena on politiikkaan ja rahaan liittyvä juonittelu. Varatuomari Aarmalla on kosolti päänvaivaa peitenimiä käyttävistä rikollisista, mutta ”Kuollut mies” auttaa häntä taistelussa konnia vastaan.


title: Kuollut mies rakastuu

text: Helsinkiläisen varatuomari Timo Aarman on tarkoitus viedä sinetöity kirje Muursaloon. Joukko rikollisia on vakoillut Timoa ja hänen isäänsä, konsuli Fredrik Ahrmania jo hyvän aikaa. Lähtöjuhlissaan Timo kertoo asiasta eversti Sarmolle eli ”Kuolleelle miehelle”. Pian Sarmo saa konsulin kotiapulaisen Leenan kiinni rysän päältä. Ilmenee, että Leena on konnien asialla ja hänen peitenimensä on "Kaksi Eetä". Toinen konnien aputyttö, ”Kaksi Iitä”, onnistuu auttamaan Leenan pakoon. Rikollisjoukkion pomo on suomalaissyntyinen Thomas Gardener, joka havittelee konsulin hallussa olevia, muuatta Luigi Lopezia koskevia asiakirjoja. Lopez on matkalla Suomeen, ja hänellä on kalavelkoja Gardenerin kanssa. Sarmo juonittelee asiat niin, että konnat saavat käsiinsä väärät asiakirjat.


title: Kuollut mies rakastuu

text: Sarmo ja ”Kaksi Iitä” tapaavat toisensa hotellissa. ”Kaksi Iitä” sanoo olevansa Liisa Rantola, mutta Sarmo tunnistaa hänet aiemmin kohtaamakseen naiseksi. Sarmon ystävä, kapteeni Mikko Vehmer sattuu olemaan samassa hotellissa. Hän tappelee vorojen apulaisen, ”Kahden Ämmän”, kanssa ja pääsee niskan päälle. Mikko on puhelimessa, kun ”Kaksi Iitä” luulee soittavansa ”Kahdelle Ämmälle” ja sanoo, että tämän tulisi pikimmiten lähteä Muursaloon.


title: Kuollut mies rakastuu

text: Muursalon kartanossa Sarmo valottaa Timolle Lopezin taustoja. Vuosia sitten Lopez oli Buenos Airesin varakkain mies, mutta hänet vangittiin poliittisista syistä ja hänen varansa takavarikoitiin. Ilmiantajana oli toiminut Gardener. Muursalossa ovat myös Gardener ja ”Kaksi Iitä”; he majailevat matkustajakodissa. Luigi Lopez puolestaan saapuu Helsinkiin. Hän kertoo konsuli Ahrmanille, kuinka Gardener aikoinaan erotti hänet tyttärestään Berita Lopezista. Tytär on sittemmin varttunut tukkukauppias Remmerin luona yhdessä Brita Remmerin kanssa. Timo ja Brita ovat olleet kihloissa, mutta kihlaus on sittemmin purettu.


title: Kuollut mies rakastuu

text: Sarmo tunkeutuu matkustajakotiin, missä hän kertoo ”Kahdelle Iille” totuuden Gardenerista. ”Kaksi Iitä” puolestaan paljastaa olevansa Berita Lopez. Samalla Berita ja Sarmo tunnustavat rakkautensa toisilleen. Samoihin aikoihin Gardener on tunkeutunut kartanoon ja vanginnut Timon. Samassa yhteydessä paljastuu syy Britan ja Timon kihlauksen purkautumiseen: Gardener oli valehdellut Britalle, että Timo haluaa hänet ainoastaan rahojen tähden. Sarmo tulee salamana vapauttamaan Timon. Yrittäessään pakoon Gardener syöksyy parvekkeelta kuolemaan. ”Kaksi Ämmää” on yhä Mikon vankina. Kun Mikko soittaa Sarmolle, tämä kutsuu hänet kihlajaisiinsa. Myös Brita ja Timo saavat lopulta toisensa.


title: Kuollut mies rakastuu

text: "Kuollut mies rakastuu" -elokuvan käsikirjoitus syntyi käsikirjoituskilpailun tuloksena. Kilpailu oli julistettu marraskuussa 1940. Simo Penttilä lähetti voittaneen käsikirjoituksensa nimimerkillä Monsieur X. Myös nimi Simo Penttilä on taiteilijanimi, jonka takana on toimittaja Uuno Hirvonen. Jatkosodan vuoksi elokuvan kuvauksia siirrettiin kevääseen 1942. Tarina ajoittuu talvisodan jälkeisiin kuukausiin, jatkosotaan ei viitata. Teoksen keskushahmo eversti evp. Sarmo selittää arvonimessään olevan lyhenteen johtuvan sanoista ”ei viinaa pisaroittain”. Lisänimi ”Kuollut mies” puolestaan syntyi everstiä mukaillen kulttuurisen pelleilyn tuloksena: Sarmon isovaarin nimi oli Sarmoinen, mutta Turun koulussa se muutettiin Dettmaniksi. Suomalaisen kielialueen ulkopuolella Dettman vääntyi englanninkieliseen asuun Deadman - eli ”Kuollut mies”.


title: Kuollut mies rakastuu

text: "Kuollut mies rakastuu" oli yleisömenestys, kuten myös sen jatko-osa "Kuollut mies vihastuu" (1944). Sen sijaan trilogian päättänyt "Kuollut mies kummittelee" (1952) ei menestynyt.


title: Kuollut mies rakastuu

text: Pienissä sivuosissa nähdään muun muassa Joel Asikainen ja Kaarlo Halttunen sekä Liisa Tuomi, joka näyttelee baarityttöä.


title: Kuollut mies rakastuu

text: "Kuollut mies rakastuu" kuvattiin huhti–kesäkuussa 1942. Konsuli Ahrmanin residenssiä esitti Etelä-Helsingissä Eirassa Armfeltintie 13. Brändön huvilakaupungissa Vanha kelkkamäki 9 puolestaan esitti Muursalon kartanoa. Studiona olivat Munkkisaaren studiot Helsingissä.


title: Kuollut mies rakastuu

text: Ympäristön ja henkilöiden tyylikkyydessä voi nähdä vastakohdan hakemista sota-ajan ankeudelle.


title: Kuollut mies rakastuu

text: Televisiossa "Kuollut mies rakastuu" esitettiin ensi kerran 27. helmikuuta 1960.


title: Kuollut mies rakastuu

text: Kriitikot olivat enimmäkseen tyytyväisiä näkemäänsä. "Helsingin Sanomien" Paula Talaskiven mielestä elokuvassa oli sopivasti jännitystä ja komediaa, simopenttilämäistä huumoria, jopa hirtehishuumoria, jossa Joel Rinne kunnostautui. "Uuden Suomen" arvostelija kuitenkin piti toteutusta puutteellisena. "Ajan Suunnan" kriitikko pani merkille poikkeuksellisen luontevan replikoinnin. "Aamulehden" kirjoittaja arvioi elokuvan ”riemastuttavaksi tuotteeksi”. Helinä ja Rinne saivat kiitosta näyttelijäsuorituksistaan.


title: Kuollut mies rakastuu

text: Eräät 1980-luvun kriitikot olivat tylympiä arvioissaan. Tapani Maskula piti elokuvan juonta sekavana, dialogia tyhjin fraasein täytettynä ja dramaturgiaa jahkailevana. Vielä myöhemmin Arto Pajukallio kuitenkin nostaa kerronnan, hahmot ja kokonaistunnelman ”metkan charmanttiseksi”.


title: Maailmalle

text: Maailmalle on suomalaisen taiteilijan Maria Wiikin (1853–1928) pääteos. Se on maalattu St Ivesissa vuonna 1889. Ruskeasävyisessä teoksessa, kooltaan 69×61 cm, on kuvattuna nuori nainen, joka on lähdössä kotoaan ansaitsemaan elantoaan. Teos kuuluu Ateneumin taidemuseon kokoelmiin.


title: Maailmalle

text: Teoksessa kuvataan nuori nainen lähdössä kotoaan elantoaan ansaitsemaan. Hän on pukeutumassa mustiin vaatteisiin kiinnittäen parhaillaan puvun hakasia ja hänen vanha äitinsä katsoo epäröivänä. Äiti on todennäköisesti lukenut polvillaan olevasta kirjasta elämänviisauden tyttärelleen, mutta on epäuskoinen menikö se perille. Nuoren naisen olemus on itsevarma, hieman kyllästynytkin ja hän todennäköisesti lausuu tilanteen seuraavat sanat.


title: Maailmalle

text: Wiik toteutti maalauksen tilanteen verhon takaa tulevassa valossa tapahtuvaksi. Tällöin valo on lämmin, jolloin taiteilija pystyi pehmentämään ääriviivoja ja yhtenäistämään väriskaalaa.


title: Maailmalle

text: Wiik oli lähtenyt ulkomaille opiskelemaan vuonna 1875. Hän maalasi "Maailmalle"-maalauksen St Ivesissa, jossa hän oleskeli Helene Schjerfbeckin houkuttelemana. Wiik oli maalannut 1880-luvulla useita merkittäviä muotokuvia, jotka kansallisen taiteen nousun aikoihin 1890-luvulla jäivät vähemmän noteeratuiksi. Osittain jo 1880-luvun konservatiiviset taidekriitikot olivat olleet tätäkin Suomen vahvoihin 1880-luvun naistaiteilijoihin kuulunutta taiteilijaa vastassa.


title: Numeroniemen majakka

text: Numeroniemen majakka () on Venäjän Murmanskin alueella Barentsinmeren Petsamonvuonon suun itäpuolella sijaitseva majakka. Numeroniemi majakoineen kuului Suomeen osana silloista Petsamon kuntaa 1920-1944. Nykyisin se on Venäjän Petsamon kunnan alueella.


title: Prelude to a Kiss

text: ”Prelude to a Kiss” (suom. "Alkusoitto suudelmaan") on Duke Ellingtonin säveltämä ja Irving Gordonin ja Irving Millsin sanoittama jazzstandardi.


title: Prelude to a Kiss

text: Kappaleen nauhoitti ensimmäisenä Duke Ellingtonin orkesteri, soolosaksofonistinaan Johnny Hodges, 9. elokuuta 1938. Saman kuun 24. päivä Hodges nauhoitti kappaleen omalla nimellään laulaja Mary McHugh’n kanssa. Levyllä esiintyvän ”Johnny Hodges and His Orchestran” kokoonpano oli kuitenkin nimestä huolimatta sama kuin Ellingtonin yhtyeen. Hodges soitti Ellingtonin nauhoituksessa sopraano- ja omalla nimellään nauhoitetussa versiossa alttosaksofonia. McHugh’n laulama versio nousi listalla neljännelletoista sijalle lokakuussa 1938. Sen suosio jäi kuitenkin aluksi Ellingtonin saman vuoden listaykköseksi nousseen nauhoituksen ”I Let a Song Go Out of My Heart” varjoon.


title: Prelude to a Kiss

text: Ellington nauhoitti kappaleen urallaan useita kertoja ja sen ovat äänittäneet myös lukuisat muut artistit, muun muassa John Hardee, Pee Wee Russell, Sarah Vaughan, Nancy Wilson ja Ben Webster.


title: Prelude to a Kiss

text: Rakenteeltaan kappale on 32 tahdin mittainen AABA. A-osiot ovat C-duurissa ja B-osion ajaksi sävellaji vaihtuu E-duuriin. Kappaleen epäillään olevan peräisin Ellingtonin saksofonisti Otto Hardwickin säveltämästä melodiasta.


title: Ristiniemen majakka

text: Ristiniemen majakka () on Venäjän Murmanskin alueen luoteisosassa Barentsinmeren rannalla, ennen sotia Suomeen kuuluneella Petsamon alueella sijaitseva majakka. Majakka sijaitsee Petsamonvuonon suun länsipuolella Nurmensätin saarennon itäpäässä, Etelämukan lahden rannalla, nykyisen Petsamon kunnan alueella.


title: Caterina Murino

text: Caterina Murino (s. 15. syyskuuta 1977) on italialainen näyttelijä. Hän on esiintynyt muun muassa James Bond -elokuvassa "Casino Royale" (2006).


title: Marcel Jenni

text: Marcel Jenni (s. 2. maaliskuuta 1974 Zürich, Sveitsi) on sveitsiläinen jääkiekkoilija, joka pelaa kotimaassaan National League A -joukkue Kloten Flyersissa. Hänen vahvuudet ovat kahden suunnan pelaamisessa, laukauksessa ja johtamistaidoissa. Jenni ei ole kuitenkaan kovin fyysinen pelaaja, vaikkakin hän menettää ajoittain hermokontrollinsa ja ottaa jäähyjä. 41-vuotias Jenni oli kaudella 2014–2015 NLA:n vanhin pelaaja.


title: Marcel Jenni

text: Jennin kasvattajaseura on EHC Illnau-Effretikon. Hän aloitti kuitenkin ammattilaisuransa HC Luganossa kaudella 1993–1994, jolloin tulokaskausi toi 34 runkosarja- ja yhdeksässä playoff-ottelussa tehot 6+7=13. Seuraavalla kaudella 1994–1995 Jenni teki läpimurtonsa Nationalliga A:ssa tehden 36 runkosarjaottelussa tehot 14+24=38. Hän teki Luganossa parhaillaan 46 tehopistettä kausina 1996–1997 ja 1997–1998. Kauden 1998–1999 päätteeksi Jenni voitti siellä Sveitsin-mestaruuden.


title: Marcel Jenni

text: Kesken kauden 1999–2000 Jenni siirtyi Ruotsiin ja Elitserien-joukkue Färjestads BK:hon. Hän viihtyi joukkueessa myös seuraavat kuusi kautta ja voitti Ruotsin-mestaruuden vuonna 2002, Elitserien-hopeaa vuosina 2001, 2003, 2004 ja 2005. Jenni voitti kevään 2001 pudotuspelien pistepörssin tehoilla 7+11=18 ja oli Färjestadin paras pistemies myös kevään 2005 pudotuspeleissä Jonas Höglundin kanssa tehoilla 5+6=11. Kaudella 2002–2003 Jenni jakoi koko Elitserienin tehotilaston voiton joukkuetoverinsa Per Hållbergin kanssa lukemalla +29.


title: Marcel Jenni

text: Kaudeksi 2005–2006 Jenni palasi kotimaahansa ja on edustanut tuosta lähtien nykyistä seuraansa Kloten Flyersia. Hän teki kaudella 2008–2009 NLA:n yhden kauden piste-ennätyksensä tehoilla 17+30=47, joilla Jenni oli joukkueen kolmanneksi paras pistemies ja maalintekijä. Hän voitti kevään 2009 pudotuspelien syöttöpörssin yhdeksällä syötöllään. Joulukuussa 2010 Jenni teki vuoden mittaisen jatkosopimuksen Klotenin kanssa. Kaudella 2011–2012 hän edusti joukkuetta myös Spengler Cupissa. Kaudella 2013–2014 Jenni nousi Klotenin varakapteeniksi.


title: Marcel Jenni

text: Jenni edusti Sveitsiä Salt Lake Cityn olympiakisoissa 2002 ja Torinon olympiakisoissa 2006. Hän pelasi myös Naganon olympiakisojen 1998 ja Torinon olympialaisten karsinnoissa. Jenni pelasi myös MM-kilpailuissa vuosina 1995, 1996, 1997, 1999, 2000, 2001, 2003, 2004 ja 2010. Vuoden 1996 ja 1997 turnaukset Jenni pelasi B-sarjassa.


title: Marcel Jenni

text: Jenni pelasi myös alle 20-vuotiaiden MM-kilpailuissa vuosina 1993 (B-sarjassa) ja 1994 sekä alle 18-vuotiaiden EM-kilpailuissa vuosina 1991 (B-sarjassa) ja 1992.


title: Fabio Onidi

text: Fabio Onidi (s. 9. maaliskuuta 1988 Milano) on italialainen moottoriurheilija. Ennen kuin Onidi aloitti kilpauransa hän ajoi kartingia useita vuosia sijoittuen kuudenneksi EM ICA Junior luokassa ja voittaen Italian ICA Junior sarjan mestaruuden vuonna 2003.


title: Fabio Onidi

text: Onidi aloitti uransa vuonna 2004 Formula BMW ADAC-sarjassa ollen samana vuonna nykyisen F1-kuljettajan Sebastian Vettelin tallikaveri. Hän sijoittui ensimmäisellä kaudellaan sarjan kahdeksanneksi saavuttaen yhden paalupaikan ja keräten 54 pistettä. Hän jatkoi sarjassa myös kaudella 2005 sijoittuen sarjan 11:ksi. Vuonna 2006 Onidi ajoi Englannin Formula Renault 2.0-sarjassa sijoittuen sarjan 11:ksi. Vuonna 2007 Onidi siirtyi kilpailemaan Eurocup Formula Renault-sarjassa keräten 6 pistettä ja sijoittuen 20:ksi. Hän ajoi samana vuonna Formula Renault 2.0 NEC-sarjassa ja Italian Formula Renault 2.0-talvisarjassa, joissa sijoittui yhdeksänneksi (NEC-sarja) ja kolmanneksi (Italian Renault-sarja).


title: Fabio Onidi

text: Vuonna 2008 Onidi siirtyi ajamaan Euroseries 3000-sarjassa Coloni-tallissa. Hän saavutti kaksi voittoa ja sijoittui loppupisteissä toiseksi. Hän ajoi samana vuonna Italian Formula 3000-sarjassa, jossa hän saavutti yhden voiton sijoittuen sarjan toiseksi. Hän ajoi A1 Grand Prix-sarjassa samana vuonna sijoittuen 16:ksi.


title: Fabio Onidi

text: Onidi jatkoi Euroseries 3000-sarjassa vuonna 2009 ja voitti jälleen kaksi kilpailua, mutta sijoittui loppupisteissä kolmanneksi. Hän ajoi Italian Formula 3000-sarjassa niin ikään kolmanneksi. Vuonna 2010 Euroseries 3000-sarjan tilalle rakennetussa Auto GP-sarjassa Onidi sijoittui kahdeksanneksi ja hän jatkoi sarjassa seuraavana vuonna voittaen yhden kilpailun sijoittuen kolmanneksi.


title: Fabio Onidi

text: Vuonna 2008 Onidi pääsi testaamaan GP2-sarjan tallien BCN Competicionin ja Piquet Sportsin autoilla. Vuonna 2012 Onidi ajoi kokonaisen kauden Scuderia Coloni-tallin kuljettajana ja saavutti kauden aikana 13 pistettä sijoittuen sijalle 20.


title: Tadeusz Walasek

text: Tadeusz Walasek (15. heinäkuuta 1936 Elżbiecin, nyk. Podlasian voivodikunta – 4. marraskuuta 2011) oli puolalainen nyrkkeilijä, olympiamitalisti ja Euroopan mestari.


title: Tadeusz Walasek

text: Walasek osallistui nyrkkeilijänurallaan kolmiin kesäolympialaisiin. Melbournessa 1956 hän sijoittui jaetulle yhdeksännelle tilalle. Roomassa 1960 hän saavutti hopeaa hävittyään yhdysvaltalaiselle Edward Crookille. Tokiossa 1964 Walasek saavutti pronssimitalin.


title: Tadeusz Walasek

text: EM-kilpailuista Walasek voitti kultaa vuonna 1961 ja kaksi hopeamitalia.


title: Tadeusz Walasek

text: Walasek kuoli 4. marraskuuta 2011 75-vuotiaana.


title: Chain of Command – salainen tehtävä

text: Chain of Command – salainen tehtävä on vuonna 1994 ensi-iltansa saanut yhdysvaltalainen toimintaelokuva, jonka on ohjannut David Worth. Elokuvan pääosassa esiintyy Michael Dudikoff.


title: Chain of Command – salainen tehtävä

text: "Video-oppaassa" vuodelta 1994 Bello Romano kutsuu elokuvaa raa’aksi ja tylsämieliseksi räiskinnäksi ja antaa sille yhden tähden viidestä, mikä vastaa sanallista arviota ”huono”.


title: Samir Aboud

text: Samir Aboud (, s. 29. syyskuuta 1972 Tripoli, Libya) on libyalainen jalkapalloilija. Maalivahtina pelaava Aboud edustaa Libyan pääsarjassa pelaavaa Al-Ittihadia. Hän kuului Libyan maajoukkueeseen vuoden 2006 Afrikan-mestaruuskilpailussa. Aboud on viettänyt koko uransa Al-Ittihadin riveissä ja on saavuttanut joukkueen riveissä kahdeksan Libyan mestaruutta.


title: Nader al-Tarhuni

text: Nader al-Tarhuni (; s. 24. lokakuuta 1979 Tripoli, Libya) on libyalainen jalkapalloilija. Keskikentällä pelaava al-Tarhuni edustaa Arabiemiraattien pääsarjassa Al-Shababia. Hän kuului Libyan maajoukkueessa vuoden 2006 Afrikan-mestaruuskilpailussa.


title: Nader al-Tarhuni

text: Al-Tarhuni aloitti uransa Al-Ittihadissa, jossa hän pelasi viiden kauden ajan vuosina 2000–2005. Tuona aikana hän saavutti kolme Libyan mestaruutta ja kaksi Libyan cupin voittoa. Vuonna 2005 al-Tarhuni siirtyi Qatarin pääsarjaan ja pelasi vuodet 2005–2006 Al-Sailiyassa ja 2006–2007 Al-Wakrah'ssa.


title: Valentin Stocker

text: Valentin Stocker (s. 12. huhtikuuta 1989 Luzern, Sveitsi) on sveitsiläinen jalkapalloilija.


title: Valentin Stocker

text: Stocker on edustanut kotimaansa pääsarjan Baselia vuodesta 2007 lähtien. Hän pelasi ensimmäisen ottelunsa Sveitsin maajoukkueessa vuonna 2008.


title: Valentin Stocker

text: Stocker on pelipaikaltaan keskikenttäpelaaja.


title: Panu Mikkola

text: Panu Mikkola (s. 22. joulukuuta 1982 Rovaniemi) on suomalainen näyttelijä. Hän on ollut myös kahden yrityksen mainoskasvona; Veikkauksen vuonna 2007 ja Tokmannin vuosina 2016-2018.


title: Essex (täsmennyssivu)

text: Essex tarkoittaa seuraavia asioita:


title: Yläonttolaskimo-oireyhtymä

text: Yläonttolaskimo-oireyhtymä on tila, jossa veren virtaus yläonttolaskimon kautta estyy. Sen kuvasi ensimmäisenä William Hunter vuonna 1757. Yläonttolaskimo-oireyhtymää on aiheuttanut esimerkiksi syfiliittinen aneurysma tai tuberkuloottinen mediastiniitti.


title: Yläonttolaskimo-oireyhtymä

text: Nykyisin arviolta 70 % potilaista sairastaa keuhkosyöpää; vuonna 1969 Salsali ja Cliffton havaitsivat 4,2 %:lla keuhkosyöpäpotilaista yläonttolaskimo-oireyhtymää. 80 % sen aiheuttaneista kasvaimista sijaitsi oikeassa keuhkossa. Myös joillakin lymfoomapotilailla on tavattu oireyhtymää; vuonna 1987 Armstrong ja Perez havaitsivat sen 1,9 %:lla 952 tutkitusta lymfoomapotilaasta. Oireyhtymän ennuste riippuu pääasiassa sen taustalla olevasta aiheuttajasta. Hyvänlaatuiseen yläonttolaskimo-oireyhtymään ei liity ylimääräistä kuolleisuutta, mutta pahanlaatuisena se tappaa ilman hoitoa noin kuukaudessa. Jos siihen liittyy kurkunpään tai aivojen turvotusta, on äkkikuoleman vaara todellinen.


title: Yläonttolaskimo-oireyhtymä

text: Pienisoluista keuhkosyöpää sairastavista 9–19 % saa yläonttolaskimo-oireyhtymän.


title: Yläonttolaskimo-oireyhtymä

text: Yläonttolaskimo-oireyhtymän aiheuttamiin mahdollisiin oireisiin lukeutuvat turvotus esimerkiksi kasvoissa, rintakipu sekä hengitys- ja nielemisvaikeudet.


title: Yläonttolaskimo-oireyhtymä

text: Myös henkitorven syöpä on eräs yläonttolaskimo-oireyhtymän aiheuttaja.


title: Vahaskopiokone

text: Vahaskopiokoneella monistetaan paperille kopioita alkuperäisestä dokumentista. Alkuperäinen luodaan "vahakselle" eli kaksiosaiselle masterarkille tavallisesti lyömällä teksti mekaanisella kirjoituskoneella ilman värinauhaa. Vahakselle voi myös piirtää tai kirjoittaa käsin, mieluiten käyttämällä tehtävään sopivaa terävähköä puikkoa. Vahasmonistuskoneita käytettiin yleisesti tiedotteiden ja pienlehtien monistamiseen 1970-luvulle asti.


title: Vahaskopiokone

text: Vahaksen päällysarkki on painomustetta läpäisemättömällä kalvolla ("vaha") päällystettyä paperia. Kun sille kirjoitetaan, päällyste rikkoutuu, ja ne kohdat muuttuvat mustetta läpäiseviksi. Näin arkista syntyy painokelpoinen originaali. Kun originaali on valmis, kirjoitusalustana toiminut tukeva alusarkki irrotetaan ja päällysarkki sijoitetaan kopiokoneen rummulle "oikea" puoli rumpua vasten. Tämän jälkeen rumpua pyöritetaan joko manuaalisesti tai koneellisesti. Joka kierroksella painoväriä siirtyy originaalin läpi rummulta uudelle kopioarkille. Yksinkertaisissa malleissa väri sivellään ennen painamista rummun pintaan ja paremmissa on käytössä erilaisia annostelumekanismeja. Painovärit ovat yleensä värjättyjä öljy-vesi -emulsioita.


title: Vahaskopiokone

text: Vahaskopiokone oli aikoinaan edullinen tapa tehdä pienehköjä, enimmillään jopa 5 000 kappaleen kopiosarjoja. Painosmäärää rajoitti originaalin kesto, sillä painojälki huononi vähitellen originaalin venyessä. Jos samaa originaalia yritti käyttää liian pitkään, se lopulta repesi. Vuosikymmenten ajan vahaskopiokoneita käytettiin laajalti esimerkiksi koulujen ja seurakuntien tiedotteitten monistamiseen. 1960- ja 1970-luvuilla vahasmonistusmenetelmällä valmistettiin myös halpatuotantolehtiä ja underground-julkaisuja, kuten esimerkiksi "Pahkasika"-lehden ensimmäiset numerot.


title: Vahaskopiokone

text: Laitetta ei pidä sekoittaa toiseen samaan aikaan paljon käytössä olleeseen kopiointilaitteeseen, joka tunnetaan nimillä spriikopiokone ja spriimonistuskone.


title: Vahaskopiokone

text: Vahaskopiointi ja spriikopiointi jäivät pois käytöstä 1960-luvulta alkaen, kun markkinoille tuli helppokäyttöisiä, joskin aluksi kalliita valokopiokoneita.


title: Hasse Karlsson

text: Hasse Karlsson on suomalainen psykiatrian professori, joka on yhdistänyt aivotutkimusta psykoterapiaan ja psykiatriaan. Karlsson toimii integratiivisen neurotieteen ja psykosomatiikan professorina Turun yliopistossa ja Turku Brain and Mind Centerin johtajana. Karlsson on aiemmin ollut Helsingin yliopiston psykiatrian professori.


title: Hasse Karlsson

text: Karlsson on johtanut tutkimusryhmää, joka on tutkinut somatisaatiota käyttäen apunaan potilaiden aivojen PET- ja magneettikuvausta, neuropsykologisia testejä ja potilaan psyykkisen tilan, sairauskäsitysten ja elämäntilanteen kartoitusta. Hän on myös johtanut vuosina 2007–2011 toiminutta Psykiatrian tutkijakoulua.


title: Hasse Karlsson

text: Karlsson on valmistunut lääketieteen lisensiaatiksi vuonna 1983, filosofian maisteriksi 1989, psykiatrian erikoislääkäriksi 1991 ja lääketieteen tohtoriksi vuonna 1996. Turunmaan Duodecim-seuran palkitsi Karlssonin vuonna 2011 tunnustuspalkinnolla. Seuran mukaan Karlsson on tutkijana, potilastyön osaajana ja opettajana edelläkävijä.


title: Odessan raatihuone

text: Odessan raatihuone on raatihuone Odessan kaupungissa Ukrainassa. Se edustaa tyyliltään uusklassista arkkitehtuuria. Rakennuksen suunnitteli Francesco Boffo ja se rakennettiin vuosina 1828–1837. Rakennuksessa toimi alun perin pörssi. Odessan kaupungin käytössä raatihuone on ollut vuodesta 1899 lähtien.


title: Odessan raatihuone

text: Raatihuone on yksi Odessan tärkeimmistä nähtävyyksistä.


title: Lentopallon Mestaruusliigakausi 2011–2012

text: Lentopallon mestaruusliigakausi 2011–2012 alkoi niin miehillä kuin naisillakin 1. lokakuuta 2011 ja naisten runkosarja päättyi 3. maaliskuuta, miesten 13. maaliskuuta.


text:
Liigassa pelattiin kolminkertainen runkosarja, mikä tarkoittaa kullekin 12 liigajoukkueelle 33 peliä runkosarjassa.
Myös naiset pelasivat kolminkertaisen runkosarjan ja kahden ensimmäisen kierroksen jälkeen pelattiin erityinen kuuden parhaan joukkueen turnaus, jossa vähintään toinen virolaisjoukkueista oli mukana. Virolaisjoukkueet pelasivat sarjassa vain kaksi kierrosta.


text: Runkosarjan päätyttyä miesten liigan kahdeksan ja naisten liigan kuusi parasta pelasivat pudotuspelit mestaruudesta ja muista mitaleista. Kummankin liigan kaksi heikointa joutui karsimaan sarjapaikastaan.


text: "25. marraskuuta Sampo menetti kaikki alkukauden pisteensä edustusoikeudettoman pelaajan käytön vuoksi. 25. tammikuuta Urheilun oikeusturvalautakunta teki päätöksen, jossa otteluiden tulokset palautettiin, mutta Sammoltä vähennettiin rangaistuksena 12 pistettä."


text: VaLePan joukkue: Antti Esko, Toni Vahela, Eduard Venski, Eero Jokinen, Anssi Vesanen, Elviss Krastins, Petteri Friberg, Timo Jokinen, Olli Kunnari, Joni Mikkonen, Arttu Lahdenperä, Hannu Hautamäki. Päävalmentaja: Ugis Krastins. Kakkosvalmentaja: Harri Lehtimäki.


text: Sun Volleyn luovuttua liigapaikastaan, Mutalan Riennolle myönnettiin liigalisenssi.


text: Viron joukkueet


text: Viron joukkueet eivät enää pelanneet 3.kierroksella. 27.-29. tammikuuta pelattiin Final Six -turnaus, johon selvisi kahden ensimmäisen kierroksen kuusi parasta joukkuetta. Sijoitukset Final Six -turnauksessa: 1)LP Viesti 2)HPK 3)OrPo 4)LiigaEura 5)Viljandi 6)LP Kangasala.


text: Suomen mestaruuden voittanut LP Viestin joukkue: Daria Subbotina, Dubravka Stojanovic, Elizabeth Cordonier, Heidi Sjöholm, Hillaelina Hämäläinen, Johanna Aaltonen, Kaisa Jokinen, Martina Konecna, Michaela Madsen, Mona Kärkkäinen, Noora Kosonen, Olga Niemi, Riikka Arminen, Sini Häkkinen, Tatsiana Lapukhina, Vappu Ritala.


title: Philip Bailey

text: Philip Irvin Bailey (s. 1951) on yhdysvaltalainen R&B-laulaja ja perkussionisti. Hänet tunnetaan erityisesti Earth, Wind & Fire -yhtyeen laulajana. Bailey liittyi Earth, Wind & Fireen vuonna 1973 ja lauloi yhtyeessä 1980-luvun alkuun asti. Hänen neljän oktaavin äänialansa toi tärkeän lisän Maurice Whiten tenoriäänelle ja oli tärkeä osa yhtyeen suosiota. Earth, Wind & Fire voitti kuusi Grammy-palkintoa ja neljä American Music Awardia ja saavutti yli 50 kulta- ja platinalevyä.


title: Philip Bailey

text: Vuonna 1983 Bailey aloitti soolouran. Hänen ensimmäinen hittinsä sooloartistina oli Phil Collinsin kanssa duettona laulettu ”Easy Lover” vuoden 1984 albumilta "Chinese Wall". Vuonna 1987 Earth, Wind & Fire koottiin uudelleen yhteen. He nauhoittivat albumit "Touch the World" (1987), "Heritage" (1990) ja "Millennium" (1993) ja konsertoivat 1990-luvulla runsaasti.


title: Philip Bailey

text: Vuonna 1999 Bailey nauhoitti albumin "Dreams", jolla esiintyi monia modernin jazzin kärkinimiä.


title: Otto Harbach

text: Otto Harbach, oik. Otto Abels Hauerbach (18. elokuuta 1873 Salt Lake City, Yhdysvallat – 24. tammikuuta 1963 New York, Yhdysvallat) oli yhdysvaltalainen sanoittaja ja teatterikäsikirjoittaja. Hän oli aikansa tuotteliaimpia Broadway-sanoittajia ja kirjoitti sanat yli 40 musikaaliin. Hän kirjoitti paljon yhteistyössä sanoittaja Oscar Hammerstein II:n ja säveltäjien Rudolf Friml ja Jerome Kern kanssa.


title: Otto Harbach

text: Tunnetuimpiin Harbachin sanoituksiin kuuluvat ”Every Little Movement”, ”Sympathy”, ”The Love Nest, ”Rose-Marie”, ”The Desert Song”, ”Smoke Gets in Your Eyes” ja ”Yesterdays”. Hän kirjoitti koko uransa teatterimusikaaleihin monien hänen aikalaistensa muuttaessa työskentelemään Hollywoodiin musikaalielokuvien yleistyessä.


title: Otto Harbach

text: Harbachia pidetään yhtenä Broadwayn menestyneimmistä sanoittajista ja käsikirjoittajista. Hänestä ei kuitenkaan koskaan tullut yleisön keskuudessa yhtä tunnettua nimeä kuin esimerkiksi yhteistyökumppanistaan Hammersteinista; hänen sanoittamansa kappaleet yhdistettiin usein yleisemmin niiden säveltäjään kuin Harbachiin.


title: Otto Harbach

text: Otto Hauerbach syntyi Salt Lake Cityssä tanskalaiseen maahanmuuttajaperheeseen. Hän työskenteli vuosina 1875–1901 englannin opettajana Whitman Collegessa. Vuonna 1901 hän muutti New Yorkiin jatko-opiskelemaan Columbian yliopistossa, mutta keskeytti opintonsa aloittaakseen uran reportterina ja lauluntekijänä. Hän työskenteli vuoden sanomalehtikirjoittajana ja oli vuosina 1903–1910 töissä mainostoimistoissa.


title: Otto Harbach

text: Musiikkiuransa alkuvaiheessa Hauerbach tutustui säveltäjä Karl Hoschnaan ja alkoi kirjoittaa tämän kanssa lauluja vaudeville- ja minstrel-esityksiin. Vuonna 1908 sai ensi-iltansa Hauerbachin ensimmäinen Broadway-tuotanto "Three Twins", johon Hoschna sävelsi musiikin. Ennen pitkää Hauerbach alkoi kirjoittaa yksinomaan Broadway-musikaaleihin. Hauerbach ja Hoschna tekivät yhdessä musiikin viiteen musikaalinäytelmään. Yhteistyö päättyi Hoschnan kuolemaan vuonna 1911.


title: Otto Harbach

text: Broadway-tuottaja Arthur Hammerstein esitteli Hauerbachin sanoittajaa etsivälle säveltäjä Rudolf Frimlille, josta tuli tämän seuraava tärkeä yhteistyökumppani. Hammerstein, Friml ja Hauerbach tekivät yhdessä 11 musikaalia. Vuoden 1912 "The Firefly" (1912) oli menestys ja teki debytoivasta Frimlistä tärkeän säveltäjän Broadway-piireissä. Sitä seurasivat musikaalikomedia "High Jinks" (1913) ja operettityylinen "Katinka" (1915). Näytelmiä esitettiin ensimmäisen maailmansodan aikana myös Lontoossa, mutta musiikin tekijöiksi merkittiin sodanaikaisen saksalaisvihan pelossa salanimet ”Roderick Freeman” (Friml) ja ”Ogden Hartley” (Hauerbach).


title: Otto Harbach

text: Hauerbach kirjoitti yhdessä Edward Clarkin kanssa sanat Frimlin vuoden 1917 komediaan "You’re in Love". Näytelmä oli Arthur Hammersteinin veljenpojan Oscar Hammerstein II:n ensimmäinen Broadway-tuotanto. Saman vuoden marraskuussa ensi-iltansa saanut musikaali "Kitty Darlin’" oli ensimmäinen tuotanto, jossa Hauerbach otti käyttöön taiteilijanimen Otto Harbach. Hän käytti nimeä julkaisuissaan siitä lähtien.


title: Otto Harbach

text: Vuonna 1918 Harbach meni naimisiin saltlakecityläisen Eloise Smith Dougallin kanssa. He saivat kaksi poikaa, joiden nimet ovat William ja Robert. William on televisiotuottaja, joka on tuottanut muun muassa "The Tonight Show’ta".


title: Otto Harbach

text: 1920-luvun alussa Harbach opasti sanoittajana aloittelevaa Oscar Hammerstein II:sta ja sanoitti tämän kanssa musiikkia muun muassa George Gershwinille, Jerome Kernille, Sigmund Rombergille ja Vincent Youmansille. Harbachin ja Hammersteinin kirjoittamasta näytelmästä "Sunny" tehtiin vuonna 1924 musikaali, jossa näytteli Marilyn Miller. Yhteistyö Hammersteinin kanssa oli Harbachin uran menestyneintä aikaa.


title: Otto Harbach

text: Vuonna 1924 sai ensi-iltansa musikaali "Rose-Marie". Sen musiikin sävelsivät Rudolf Friml ja Herbert Stothart ja sanoista ja käsikirjoituksesta vastasivat Harbach ja Hammerstein. Se esitettiin vuosina 1924–1926 yhteensä 557 kertaa Broadwayllä, ja alkuvuodesta 1927 sen esittäminen aloitettiin uudelleen 48 näytöksen ajaksi. Lontoossa siitä tuli 1920-luvun pisimpään esitetty musikaali.


title: Otto Harbach

text: Harbach sanoitti Irving Caesarin kanssa Vincent Youmansin vuoden 1925 näytelmän "No, No, Nanette", josta tuli vuosikymmenen menestynein Broadway-tuotanto. Harbach teki paljon yhteistyötä Jerome Kernin kanssa ja sanoitti muun muassa tämän musikaaleihin "Sunny" (1925), "The Cat and the Fiddle" (1931) ja "Roberta" (1933). "Roberta" sisälsi Harbachin tunnetuimpiin sanoituksiin kuuluvat laulut ”Smoke Gets in Your Eyes” ja ”Yesterdays”.


title: Otto Harbach

text: Harbach vetäytyi musiikin kirjoittamisesta 1940-luvun alkupuolella. Hän toimi musiikkijärjestö ASCAPin varapuheenjohtajana vuosina 1936–1940 ja sen puheenjohtajana vuosina 1950–1953. Hän oli järjestön perustajajäsen.


title: Otto Harbach

text: Otto Harbach kuoli 24. tammikuuta 1963 New Yorkissa. Hänet valittiin vuonna 1970 Songwriters Hall of Fameen.


title: Otto Harbach

text: Vaikka Harbach ei monista ajan teatterimaailman lauluntekijöistä poiketen koskaan siirtynyt Broadwayltä elokuvamusiikin pariin, monista hänen kirjoittamistaan näytelmistä on sittemmin kuvattu myös elokuvaversio.


title: Otto Harbach

text: "Rose-Marie"-musikaalista on tehty kolme elokuvaversiota. Vuonna 1928 valmistuneen elokuvan pääosaa esitti Joan Crawford. Vuoden 1936 elokuvaversiossa näyttelivät Jeanette MacDonald ja Nelson Eddy. Vuonna 1954 julkaistiin kolmas elokuvaversio, jossa pääosia esittivät Ann Blyth ja Howard Keel. MacDonald ja Eddy näyttelivät myös vuoden 1940 elokuvaversiossa Harbachin ja Hammersteinin vuoden 1926 musikaalista "The Desert Song".


title: Otto Harbach

text: "Robertan" vuonna 1935 valmistuneessa elokuvaversiossa näyttelivät Fred Astaire ja Ginger Rogers. Vuonna 1937 Robert Z. Leonard ohjasi elokuvaversion (suom. "Señorita") näytelmästä "The Firefly".


title: Otto Harbach

text: Harbach sanoitti tai käsikirjoitti 47 musikaalinäytelmää uransa aikana. Useimmissa näytelmissä hän toimi sekä sanoittajana että käsikirjoittajana.


title: Rockin’ Chair

text: ”Rockin’ Chair” on Hoagy Carmichaelin säveltämä ja sanoittama musiikkikappale vuodelta 1929. Se tuli tunnetuksi vuonna 1932 jazzlaulaja Mildred Baileyn esittämänä. Yleisö yhdisteti kappaleen Baileyyn siinä määrin, että häntä alettiin kutsua lisänimellä "Rockin’ Chair Lady".


title: Rockin’ Chair

text: Carmichael nauhoitti kappaleen toukokuussa 1930 nimekkäällä kokoonpanolla, johon kuuluivat hänen lisäkseen muun muassa Benny Goodman, Gene Krupa, Tommy Dorsey, Joe Venuti, Bix Beiderbecke, Bubber Miley, Eddie Lang ja Bud Freeman. Paul Robeson ja Ray Noble nauhoittivat kappaleen syyskuussa 1931. Casa Loma Orchestra äänitti kappaleen vuonna 1939 useiden muiden Carmichaelin sävellysten ohella. Vuonna 1947 Louis Armstrong nauhoitti sen duettona Jack Teagardenin kanssa.


title: Rockin’ Chair

text: Helena Eeva on kääntänyt kappaleen suomeksi nimelle ”Keinutuoli”.


title: Loukás Papadímos

text: Loukás Papadímos (, s. 11. lokakuuta 1947 Ateena, Kreikka) on kreikkalainen kansantaloustieteilijä ja Kreikan entinen pääministeri. Hän jätti eroilmoituksen 11. huhtikuuta 2012, mutta jatkoi pääministerinä toukokuun 2012 vaaliin saakka.


title: Loukás Papadímos

text: Papadímos on väitellyt tohtoriksi MIT:stä 1978 ja toimi makrotaloustieteen tutkijana ja opettajana Columbian yliopistossa 1975–1984. Hän sai nimityksen Kreikan keskuspankin pääekonomistiksi 1985 ja pääjohtajaksi 1994. Hän on työskennellyt Euroopan keskuspankin johtajana 2002–2010.


title: Loukás Papadímos

text: Papadímosta veikattiin Kreikan seuraavaksi pääministeriksi marraskuussa 2011 Geórgios Papandréoun hallituksen kaaduttua Kreikan velkakriisiin, mutta valinta mutkistui pääpuolueiden välisten ongelmien takia. 10. marraskuuta Papadímoksen valinnan ilmoitettiin kuitenkin varmistuneen. Hän sai tehtäväkseen johtaa usean puolueen koalitiohallitusta parlamentin hajotusvaaleja odotellessa. Papadímoksen hallitus nimitettiin 11. marraskuuta 2011.


title: Loukás Papadímos

text: Papadímoksen autossa räjähti 25. toukokuuta 2017 kirjepommi. Papadímos loukkaantui räjähdyksessä vakavasti, mutta ei hengenvaarallisesti.


title: Von Bahr

text: Von Bahr on Ruotsin ritarihuoneeseen kirjoitettu aatelissuku numero 1648. Suku on lähtöisin Stralsundista, missä oikeustieteen tohtori Benedictus Bahr toimi kaupunginkamreerina ja lukion rehtorina. Hänen 1650-luvulla syntynyt poikansa Henric liittyi vapaaehtoisena Ruotsin armeijaan vuonna 1673, mutta joutui pakenemaan 1678 Ruotsiin. Matkalla hän kuitenkin jäi tanskalaisten käsiin ja suljettiin Kristianopeliin vankilaan, mistä ruotsalaisjoukot hänet pelastivat. Henric Bahr kohosi 1689 Stralsundin rykmentin luutnantiksi sekä 1701 majuriksi. Hänet aateloitiin vuonna 1719 nimellä von Bahr.


title: Yue Luping

text: Yue Luping on kiinalainen kuvataiteilija.


title: Yue Luping

text: Yuen pippurista tekemä teos sensuroitiin, koska siinä on koodattuna numerosarjaan "jasmiinivallankumous". Vuoden 2011 arabikevät on saanut paljon huomiota kiinalaisten keskuudessa, ja puolue pyrkii sensuroimaan kaiken siihen viittaavan. Jasmiinivallankumous on sensuroitu myös Kiinan internetissä.


title: Yue Luping

text: Yue on joutunut kuulusteluihin, ja hänen suunnittelemansa näyttely, johon piti osallistua 30 taiteilijaa, on kielletty.


title: Balguerie

text: Balguerie oli Ruotsin ritarihuoneeseen kirjoitettu aatelissuku numero 2033. Suku on lähtöisin Ranskasta, missä Jean Balguerie (1572-1623) oli kuninkaan kamariherrana. Tämän jälkeläinen Pierre Balguerie (1678-1759) muutti uskonnollisen vakaumuksensa tähden Ranskasta Hollantiin ja asettautui asumaan Amsterdamiin, missä toimi Ruotsin kuninkaan konsulina. Tämän julkisen virkansa ohessa hän toimi kuninkaan agenttina. Tässä toimessaan hänen onnistui hankkia kuningas Kaarle XII:lle kiväärejä sekä ruoka-aineita. Hän sai kuningas Fredrik I:ltä kiitokseksi teoistaan runsaita rahapalkintoja ja kuningas Aadolf Fredrikiltä aatelisarvon vuonna 1755. Ritari Daniel Balguerie (1738-1788) toimi Ruotsin asioiden hoitajana Amsterdamissa 1760-luvulta alkaen.


title: Passport Records

text: Passport Records oli vuosina 1973–1988 toiminut yhdysvaltalainen levy-yhtiö. Sen perusti Jem Records yhdessä Sire Recordsin kanssa, ja ensimmäinen yhtiöön hankittu esittäjä oli Larry Fast. Myöhemmässä vaiheessa yhtiö kasvoi, ja siitä muodostui Passport Records Group, johon kuuluivat Passport Jazz, The Audion Recording Company sekä muita erillisiä levy-yhtiöitä. Vuonna 1988 Passport Recordsin perustajayhtiö, Jem Records, lopetti toimintansa, ja samalla päättyi myös Passportin toiminta.


title: Curriculum

text: Curriculum voi viitata


title: Theodor

text: Theodor tai Teodor on kreikkalaisperäinen miehen etunimi, jonka kreikankielinen alkumuoto Theodoros (Θεοδωρος) merkitsee "Jumalan lahjaa". Nimen naispuolinen vastine on Theodora.


title: Theodor

text: Muodossa Theodor nimi on käytössä muun muassa Saksassa ja Pohjoismaissa, muodossa Teodor muun muassa Pohjoismaissa, Puolassa ja Romaniassa.


title: Theodor

text: Suomessa nimi Theodor on Väestörekisterikeskuksen tietojen mukaan annettu 1900-luvun alusta vuoden 2009 loppuun mennessä 538 ja Teodor 2545 henkilölle.. Nimen suomalaisena vastineena on käytössä myös Teuvo. Teodorin nimipäivä on suomenruotsalaisen kalenterin mukaan 9. marraskuuta, joka suomenkielisen kalenterin mukaan on Teuvon nimipäivä.


title: Von Baltzar

text: Von Baltzar oli Ruotsin ritarihuoneeseen kirjoitettu aatelissuku numero 1803. Suku on lähtöisin Burgundista, mistä Jacob Balthasar muutti uskonnollisen vakaumuksensa vuoksi Freijenwaldeen. Hänen pojanpoikansa Jacob (k. 1605) oli pastorina Anclamissa ja hänen poikansa ja pojanpoikansa jatkoivat kirkollista uraa Pommerissa ja Stralsundissa. Augustin Balthasar (1632-1688) oli Stralsundin Pyhän jakobin kirkon pastori, Pommerin superintendentti ja Greifswaldin akatemian varakansleri. Hänen poikansa Jacob (1677-1735) aateloitiin vuonna 1726 nimellä von Baltzar. Tätä ennen hän oli toiminut Sondsburgin komendanttina sekä Adlerfeltin rykmentin everstiluutnanttina. Augustin Wolfgang von Baltzar (1715-1795) toimi Porin rykmentin majurina, Hämeenlinnan rykmentin everstiluutnanttina, evrstinä Pohjaanmaan sekä Kalmarin rykmenteissä ja lopulta 1775 kenraalimajurina. Hänet palkittiin urhoollisuudesta Miekkaritarikunnan ritarimerkillä vuonna 1750.


title: Banér

text: Banér on Ruotsin ritarihuoneeseen kirjoitettu vapaaherrallinen aatelissuku numero 22 ja kreivillinen suku numero 11. Suku on lähtöisin Skånesta, missä Isaac Isaacsson mainitaan vuonna 1323.


title: Barck

text: Barck on Ruotsin ritarihuoneeseen kirjoitettu vapaaherrallinen aatelissuku numero 162 ja kreivillinen suku numero 81. Laurentius Petri Ferneboensis (1601-1673) toimi Vesteråsin koulun rehtorina sekä lukion lehtorina ja Söderbärken seurakunnan kirkkoherrana. Hänen poikansa Samuel Larsson Barck (1662-1743) toimi kuninkaallisen kanslian sihteerinä, leskikuningatar Hedvig Eleonooran hovineuvoksena sekä valtiosihteerinä. Hänet korotettiin kreiviksi vuonna 1731, mutta sai eron Arvid Hornin puoluelaisena kaikista tehtävistään vuonna 1739. Carl Gustaf Barck (1708-1791) kohosi everstiksi ja osallistui sotaan Suomessa vuonna 1741 ja Nils Anton Augustin Barck (1760-1822) nimitettiin lähettilääksi Puolan 1792 ja Wismarin kuvernööriksi 1799.


title: Kolumbian historia

text: Kolumbian historia ulottuu tuhansien vuosien takaa intiaanikulttuurista nykypäivään.


title: Kolumbian historia

text: Ennen eurooppalaisten tuloa nykyisen Kolumbian alueella asui lukuisia intiaanikansoja ja -heimoja. Noin vuonna 1200 eaa. Keski-Amerikasta tuli kansoja, jotka toivat alueelle maissinviljelyn. Seuraava maahanmuuttaja-aalto tapahtui noin 500 eaa. ja sen myötä syntyi useita erillisiä kulttureita, joiden jäljiltä on löydetty arkeologisia jäänteitä eri puolilta maata. Vuosina 400–300 eaa. chibchat saapuivat Nicaraguasta ja Hondurasista, ja pian heidän jälkeensä alueelle levittäytyi arawakeja Brasilian suunnalta. Vuoden 1000 jaa. paikkeilla alueelle muutti Karibian saarilta karibeja, jotka pakottivat chibchat väistymään vuoristoon. Vuoteen 1500 mennessä chibchat olivat eriytyneet Cundinamarcan ja Boyacán ylätasankoja asuttaneiksi muiscoiksi ja Sierra Nevada de Santa Martan vuoriston ympäristössä eläneiksi taironoiksi.


title: Kolumbian historia

text: Kehittyneemmät muiscat viljelivät maissia ja perunaa, ja heidän hallintojärjestelmänsä perustui matrilineaariseen vallanperimykseen, josta käytettiin nimitystä "cacicazgo". Espanjalaisten aloittaessa Kolumbian valloituksen muiscat muodostivat kaksi liittokuntaa: "zipan" johtaman Bacatán ja Bogotán liittoutuman ja "zaquen" johtaman Hunsan ja Tunjan liittoutuman.


title: Kolumbian historia

text: Taironat muodostivat kaksi erillistä ryhmittymää Karibian rannikkotasangolle ja Andien vuoriston. Rannikkotasangolla eläneet taironat saivat elantonsa kalastamalla ja keräämällä suolaa, jota he vaihtoivat puuvillakankaisiin ja -huopiin vuorilla eläneiden sukulaistensa kanssa. Molemmat ryhmittymät perustivat monia hyvin organisoituja kaupunkeja, joita yhdistivät kivetyt tiet.


title: Kolumbian historia

text: Espanjalaiset purjehtivat Kolumbian pohjoisrannikkoa pitkin 1500-luvun alussa, mutta ensimmäinen pysyvä eurooppalaisasutus Santa Marta perustettiin vuonna 1525. Alueelle tuli kolmenlaisia espanjalaisia: Konkistadorit pyrkivät rikastumaan itse, hallintomiehet pyrkivät vahvistamaan Espanjan imperiumin valtaa ja omaisuutta ja papisto pyrki käännyttämään alkuperäisväestöä kristinuskoon ja hankkimaan kirkolle omaisuutta.


title: Kolumbian historia

text: Santa Fe de Bogotá, nykyinen Bogotá, perustettiin vuonna 1538 lähelle entistä chibchojen pääkaupunkia, ja alueesta tuli osa valtaosan Etelä-Amerikkaa kattavaa Perun varakuningaskuntaa. Vuonna 1717 Santa Fe de Bogotasta tehtiin Espanjan Uuden-Granadan varakuningaskunnan pääkaupunki, mihin kuului nykyisten Venezuelan, Ecuadorin ja Panaman alueet. Bogotá oli yksi Espanjan kolmesta Uuden maailman hallintokeskuksesta.


title: Kolumbian historia

text: Bogotán asukkaat perustivat ensimmäisen Espanjan valtaa haastavan neuvoston 20. heinäkuuta 1810. Itsenäisyys julistettiin vuonna 1813 ja vahvistettiin vuonna 1819, kun Simón Bolívar löi Espanjan joukot Boyacássa. Varakuningaskunnan alueista muodostettiin Suur-Kolumbian tasavalta, johon kuului Kolumbian lisäksi nykyisten Ecuadorin, Venezuelan ja Panaman alueet. Sen presidentiksi valittiin Bolívar ja varapresidentiksi toinen itsenäisyystaistelija Francisco de Paula Santander. Bolívarin ja Santanderin välille syntyi erimielisyyksiä ja kaksi kilpailevaa puoluetta vuonna 1849. Bolívarin tukijoista syntyi myöhemmin konservatiivipuolue, joka tuki vahvaa keskusvaltaa, liittoa katolisen kirkon kanssa ja rajoitettua äänioikeutta. Santarderin tukijoista syntyivät liberaalit, jotka halusivat hajauttaa hallintoa, koulutuksen valtion alaisuuteen ja laajentaa äänioikeutta.


title: Kolumbian historia

text: Vuosien 1829 ja 1830 aikana Suur-Kolumbian tasavalta hajosi kolmeen osaan: Venezuelaan, Ecuadoriin ja Uuteen-Grenadaan, johon kuului Kolumbia ja Panama, sekä pieniä osia nykyisistä Venezuelasta ja Ecuadorista. Uudesta Grenadasta tuli vuonna 1863 Kolumbian yhdysvallat ja 1886 se sai nykyisen nimensä Kolumbian tasavalta.


title: Kolumbian historia

text: Maassa säilytettiin siviilivalta ja pidettiin säännöllisiä ja vapaita vaaleja. Liberaalien valta 1861–1885 jakoi maan yhdeksään suvereeniin osavaltioon ja kirkko erotettiin valtiosta. Vuonna 1885 alkanut konservatiivien 45-vuotinen valtakausi palautti valtaa keskushallinnolle ja kirkon vaikutusvalta palautettiin.


title: Kolumbian historia

text: Vuosien 1899–1903 välillä käydyssä tuhannen päivän sodassa liberaalien ja konservatiivien välillä kuoli arviolta 120 000 ihmistä. Yhdysvallat tuki Panaman itsenäistymistä Kolumbiasta vuonna 1903 kanavahanketta silmällä pitäen.


title: Kolumbian historia

text: Talouden modernisoituminen 1900-luvun alussa johti kaupungeissa uusien, parempia oikeuksia vaatineiden yhteiskuntaluokkien syntyyn. Kasvava äänestäjäkunta kaupungeissa suosi yhteiskuntamuutoksia puoltavia poliitikkoja. Liberaalit onnistuivat hyötymään tästä kehityksestä paremmin, varsinkin vuosina 1934–1938 presidenttinä toimineen liberaalin Alfonso López Pumarejon kaudella. López uudisti radikaalisti maataloutta, koulutusta ja verotusta. Uudistusten seurauksena kahvista saadut tulot ja viennin määrä kasvoivat ja teollistuminen ja talouskasvu saivat vauhtia.


title: Kolumbian historia

text: Lópezin seuraaja Eduardo Santos oli maltillisempi liberaali, joka sai jonkinlaista tukea myös konservatiiveilta. Kautensa loppupuolella Santos kiinnitti huomionsa suhteisiin katoliseen kirkkoon ja Yhdysvaltoihin. Hänen jälkeensä López valittiin uudelleen presidentiksi vuonna 1942, muttei onnistunut enää toisella kaudellaan viemään läpi suuria uudistuksia konservatiivien ja oikeistoliberaalien vastustuksen vuoksi. Oikeistolainen Laureano Gómez hyödynsi Lópezin heikkoa asemaa ja teki Lópezia ja hänen perhettään kohtaan rajuja henkilökohtaisia hyökkäyksiä, joiden vuoksi hän joutui vuonna 1944 vankilaan, mikä sai aikaan mellakoita Bogotássa. López joutui vuonna 1944 epäonnistuneen vallankaappausyrityksen kohteeksi jääden vallankaappaajien vangiksi muutamaksi päiväksi. López menetti arvovaltansa, ja erosi presidentinvirastaan vuonna 1945. Liberaalipuolue pirstaloitui, ja maltillinen konservatiivi Mariano Ospina Pérez voitti vuoden 1946 vaalit.


title: Kolumbian historia

text: Opsina yritti liennyttää kasvavaa poliittista jännitystä koalitiohallituksen avulla. Se ei onnistunut, ja maaseudulla puhkesi liberaalien ja konservatiivien välille joitain väkivaltaisia yhteenottoja. Populisti-liberaalipoliitikko Jorge Gaitánia pidettiin vahvana presidenttiehdokkaana, mutta hänet murhattiin Bogotássa vuonna 1949. Väkijoukko lynkkasi ampujan, ja syntyneessä El Bogotazon mellakassa kuoli arviolta 2 000 ihmistä. Väkivaltaisuudet kiihtyivät myös maaseudulla.


title: Kolumbian historia

text: Opsinan hallitus muutti El Bogotazon jälkeen politiikkaansa ankarammaksi ja kielsi ensin julkiset kokoontumiset maaliskuussa, erotti liberaalit kuvernöörit ja sulki lopulta armeijan voimin kongressin marraskuussa 1949. Liberaalit eivät asettaneet ehdokastaan seuraaviin vaaleihin, jolloin äärikonservatiivi Gómez valittiin vuonna 1950 presidentiksi.


title: Kolumbian historia

text: Gómez hankki itselleen laajat valtuudet ja vähensi kansalaisten vapauksia hillitäkseen kasvavia väkivaltaisuuksia ja sen mahdollisuuden varalta, että liberaalit saattaisivat päästä takaisin valtaan. 1930-luvulla säädetyt työvoimalait peruttiin, itsenäiset ammattiliitot hajaannutettiin, kongressivaalit pidettiin ilman oppositiota, lehdistöä sensuroitiin, tuomioistuimia piti hallussaan toimeenpanovalta, ja uskonnonvapaus joutui koetukselle kun väkijoukot hyökkäsivät protestanttisiin kappeleihin. Gómez keskitti sorron varsinkin liberaaleja vastaan leimaten heidät kommunisteiksi. Väkivallan huipulla kuoli arviolta 1 000 ihmistä kuukaudessa.


title: Kolumbian historia

text: Maltillisten konservatiivien ja liberaalien tukeman kenraali Gustavo Rojas Pinilla kaappasi vallan vuonna 1953. Rojasin ensimmäinen tavoite oli päättää väkivaltaisuudet lupaamalla armahduksen ja hallituksen tukea niille jotka laskisivat aseensa. Tuhannet suostuivatkin tarjoukseen, ja vallankaappauksen jälkeen tilanne oli useiden kuukausien ajan rauhallinen. Rojas siirsi poliisin tehtävät asevoimille, vähensi sensuuria ja vapautti poliittisia vankeja, aloitti laajoja julkisia rakennusurakoita vähentämään työttömyyttä ja siirsi verotaakkaa rikkaammille. Uudistukset toteutettiin kuitenkin huonosti, eikä niillä ollut suurta vaikutusta.


title: Kolumbian historia

text: Rojasin hallinto menetti tukensa ensimmäisen vuoden aikana. Väkivaltaisuudet maaseudulla kiihtyivät uudelleen vuoden 1953 loppua kohden. Rojas ryhtyi tikkoihin vastatoimiin, ja hallinto jarrutti yhteiskunnallisia uudistuksia, kiristi sensuuria ja lakkautti maan suurimpia sanomalehtiä. Hallitus korruptoitui, jonka lisäksi taloudellinen tilanne huononi kahvin hinnan laskun vuoksi ja hallituksen toimien vuoksi. Väkivaltaisuudet kiihtyivät ja niitä yritettiin tukahduttaa yhä kovemmin keinoin.


title: Kolumbian historia

text: Vuoden 1957 alussa suurin osa järjestäytyneistä ryhmistä vastusti Rojasin hallintoa. Konservatiivi- ja liberaalijohtajat olivat neuvotelleet vuoden 1956 alusta lähtien maltillisten konservatiivien tukiessa Rojasia vuoteen 1957 asti. Kaikki osapuolet allekirjoittivat sopimuksen vuonna 1957 luoden Kansallisen rintaman yhteishallituksen. Sopimus vahvisti vallanjaon puolueiden välillä ja päätti La Violencian. Presidentinvaalit pidettäisiin säännöllisesti neljän vuoden välein liberaalien ja konservatiivien välillä, ja molemmilla puolueilla olisi tasa-arvoiset asemat vaaleissa ja muissa viroissa. Rojas yritti vielä pysyä vallassa, mutta joutui eroamaan ja lähtemään maanpakoon mielenosoittajien ja armeijan johtohenkilöiden vaatiessa hänen eroaan. Seuraavaksi presidentiksi valittiin vuonna 1958 liberaali Alberto Lleras Camargo.


title: Kolumbian historia

text: Vuodesta 1948 vuoteen 1958 kestänyt La Violencia vaati yli 200 000 ihmisen hengen.


title: Kolumbian historia

text: La Violencia vaihettui 1960-luvun puoliväliin mennessä hallituksen ja kommunistisen väliseksi sisällissodaksi, kun Kansallisen rintaman yhteishallitus sulki pois muut puolueet. Kansallista rintamaa vastaan syntyivät vuonna 1965 vasemmistolainen Kansallinen vapautusarmeija (ELN) ja maolainen Kansan vapautusarmeija (EPL). Seuraavana vuonna syntyi Vallankumouksellisen Kolumbian asevoimat (FARC) ja vuonna 1971 Demokraattinen allianssi (M-19).


title: Kolumbian historia

text: Kansallista rintamaa vastaan perustettiin 1960-luvun alussa Rojas Pinillan johtama vasemmistolainen oppositiopuolue ANAPO, josta tuli virallinen puolue vuonna 1971. Puolueen suosio alkoi heikentyä 1970-luvulla, varsinkin Rojasin kuoleman jälkeen vuonna 1975. Kansallisesta rintamasta luovuttiin vuonna 1974 ja poliittista järjestelmää vapautettiin sissiliikkeiden suosion vähentämiseksi.


title: Kolumbian historia

text: Konservatiivipresidentti Belisario Betancur neuvotteli rauhan FARCin ja M-19:n kanssa vuonna 1984 ja vapautti monet niiden vangituista jäsenistä. ELN hylkäsi sopimuksen ja M-19 jatkoi taistelua seuraavana vuonna. Marraskuussa 1985 M-19 valtasi oikeustalon Bogotássa, ja armeijan vapauttaessa sen sai 115 ihmistä surmansa, joista 11 oli korkeimman oikeuden tuomareita. Hallitus ja M-19 solmivat uuden rauhan maaliskuussa 1989 ja M-19:n jäsenet palasivat siviilielämään. M-19 osallistui puolueena uuden perustuslain laadintaan. Rauha FARCin kanssa ei pitänyt, ja se jatkoi taistelua vuonna 1990, kun 2 000–3 000 sen aseista luopunutta jäsentä oli murhattu.


title: Kolumbian historia

text: Kolumbiasta tuli 1970- ja 1980-luvuilla maailman suurin huumeiden tuottaja- ja salakuljettajamaa, ja suuret huumekartellit saivat maassa paljon vaikutusvaltaa. 1980-luvulla ja 1990-luvun alussa kartellit rahoittivat lukuisia valtion virkamiehien, tuomarien ja poliitikkojen murhia. Huumekartellit tappoivat maan oikeusministerin Rodrigo Lara Bonillan vuonna 1984, jonka jälkeen toimia niitä vastaan kiihdytettiin. Vuonna 1989 kartellit tappoivat sekä liberaalien että isänmaallisen unionipuolueen presidenttiehdokkaat. Poliisi surmasi vuonna 1989 José Gonzalo Rodríguez Gachan, joka oli yksi maan merkittävimmistä huumeparoneista. Vuonna 1993 Medellínin kartellin johtaja Pablo Escobar surmattiin hänen paetessaan poliisin erikoisjoukkojen pidätystä. Calin kartellin johtajat vangittiin vuosina 1995–1996.


title: Kolumbian historia

text: Uusi perustuslaki tuli voimaan vuonna 1991. Se laillisti avioeron ja kielsi maan kansalaisten luovuttamisen ulkomaille tuomittavaksi, sekä takasi alkuperäiskansojen oikeudet, muttei vastannut niiden maavaatimuksiin. Kuitenkin vuodesta 1997 lähtien Kolumbian kansalaisten luovutus ulkomaille on ollut mahdollista. Konservatiivi Andrés Pastrana Arango valittiin presidentiksi vuonna 1998. Hän aloitti neuvottelut sissiryhmien kanssa ja myönsi FARCille maan kaakkoisosasta noin 51 000 neliökilometrin kokoisen suoja-alueen, jonne armeijalla ei ollut asiaa. Rauhanneuvottelut etenivät katkottaisesti, mutta päättyivät 20. helmikuuta 2002, kun FARC kaappasi lentokoneen. Pastrana määräsi maan eteläosan sotatilaan kun sissit kiihdyttivät hyökkäyksiään.


title: Kolumbian historia

text: Pastranan ja Bill Clintonin hallintojen käynnistämä huumeiden salakuljetuksen kitkemiseen tähtäävä Plan Colombia sai vuonna 2000 Yhdysvalloilta miljardi dollaria tukea. Ohjelman vaikutukset ovat olleet kuitenkin vähäiset eikä se ole vaikuttanut kokaiinin maailmanhintaan.


title: Kolumbian historia

text: Toukokuussa 2002 puolueiden ulkopuolinen ehdokas Álvaro Uribe voitti vaalit luvaten kovaa linjaa sissejä vastaan. Vain hetkiä ennen hänen astumistaan virkaansa, surmasivat pommit 20 ihmistä Bogotássa. Oikeistolainen AUC aloitti rauhanneuvottelut vuonna 2003, jotka päättyivät onnistuneesti vuonna 2006 Uriben hallinnon suostuessa suurimpaan osaan ryhmän vaatimuksista.


title: Kolumbian historia

text: Vuonna 2005 perustuslakia muutettiin toisen presidentinkauden sallimiseksi, ja Uribe aloitti seuraavan kautensa vuonna 2006. Uribe onnistui virkakausillaan ajamaan sissiryhmät ahtaalle. FARCin toiminta kiihtyi uudelleen seuraavan presidentin Santosin astuessa virkaan vuonna 2010, ryhmän osoittaessa olevansa vielä elinvoimainen.


title: Kolumbian historia

text: Vuoden 2010 presidentinvaalit voitti entinen puolustusministeri Juan Manuel Santos. Santos lupasi tiukempaa linjaa huumekaupan kitkemisessä. Suhteita Venezuelaan hiertää se, että vasemmistolaiset kapinallisjärjestöt FARC ja ELN toimivat osittain Venezuelasta käsin. FARC vapautti vuoden 2011 alussa useita panttivankeja rauhaneleenä hallitukselle.


title: Kolumbian maantiede

text: Tämä artikkeli käsittelee Kolumbian maantiedettä.


title: Kolumbian maantiede

text: Kolumbia sijaitsee Etelä-Amerikan luoteisosassa rajautuen pohjoisessa Karibianmereen ja lännessä Tyyneenmereen. Kolumbia on pinta-alaltaan 1 138 910 neliökilometriä, johon luetaan mukaan myös saaret sekä vesialueet. Maapinta-alaa Kolumbialla on yhteensä 1 038 700 neliökilometriä. Kolumbian naapurivaltioita ovat Ecuador ja Peru etelässä, Brasilia ja Venezuela idässä ja Panama lännessä. Kolumbialla on 3 208 kilometriä rantaviivaa ja on Etelä-Amerikan ainoa valtio joka rajaa sekä Karibianmerta että Tyyntämerta. Kolumbialla on selvittämättömiä aluekiistoja Nicaraguan ja Venezuelan kanssa.


title: Kolumbian maantiede

text: Kolumbia voidaan jakaa neljään maantieteellisesti erilaiseen alueeseen. Ensimmäinen alue käsittää Karibianmeren ja Tyynenmeren vastaiset alankoalueet, jotka erottaa toisistaan Panaman kannaksen eteläosissa sijaitseva suoalue. Toiseen alueeseen kuuluu maan länsiosassa kulkevat Andit, jotka jakautuvat kolmeen pienempään vuoristoon. Karibianmeren rannalla kohoavassa eristyneessä Sierra Nevada de Santa Martan vuoristossa sijaitsee Kolumbian korkein huippu Pico Cristóbal Colón (5 700 m). Kolmas alue käsittää vuoristojen välissä sijaitsevat laaksot sekä alankoalueet, joissa asuu suurin osa maan väestöstä. Kolumbian itäinen osa, joka peittää yli puolet maan pinta-alasta, on osin tiheiden sademetsien peittämää alankoa. Koillisosa on savannia ja eteläpuoli Amazonin sademetsää.


title: Kolumbian maantiede

text: Kolumbiassa virtaa yli 20 000 kilometriä jokia, joista yli 18 000 kilometriä on purjehduskelpoista. Maan suurimmat joet ovat Magdalena, Putumayo ja Cauca. Cauca ja Magdalena virtaavat pohjoisensuuntaisesti Andien kolmen päävuoriston välissä laskien soisten alankoalueiden kautta Karibianmereen. Patía virtaa maan lounaisosassa laskien Andien läpi Tyyneenmereen.


title: Kolumbian maantiede

text: Kolumbiassa on 55 suojelualuetta jotka peittävät yhteensä yli 9 miljoonan hehtaarin alueen. Maassa on pinta-alaan nähden enemmän kasvi- ja eläinlajeja kuin missään muualla maailmassa, ja luonnon monipuolisuus jää toiseksi ainoastaan Brasilialle. Kolumbiassa on määritetty yli 130 000 kasvilajia, yli 450 nisäkäslajia, 1 800 lintu- ja 600 sammakkolajia, sekä yli 35 000 hyönteislajia.


title: Kolumbian maantiede

text: Andeilla, missä luonto on monimuotoisinta, on myös väestön tiheys suurin. Niinpä metsät ja kosteikot ovat pirstaloituneet. Yli puolet alueen sammakkoeläimistä on uhanalaisia. Suuri hedelmiä syövä lintu, kolumbiansaku, elää enää neljällä metsäalueella, ja välillä sen luultiin jo kuolleen sukupuuttoon. Muita Andien uhanalaisia lajeja ovat silmälasikarhu ja andienkondori.


title: Kolumbian maantiede

text: Unescon maailmanperintöluettelossa on Kolumbiasta kuusi kohdetta. Niistä kaksi on luontokohteita: Los Katíoksen kansallispuisto ja Malpelosaaren eläimistön ja kasviston rauhoitusalue. Kulttuurikohteita ovat Cartagenan satama, linnoitukset ja muistomerkit, San Agustínin arkeologinen puisto, Santa Cruz de Mompoxin historiallinen keskusta ja Tierradentron arkeologinen kansallispuisto.


title: Kolumbian maantiede

text: Lisäksi Kolumbiassa on useita muitakin kansallispuistoja. Karibianmeren rannikolla matkailijoiden suosiossa ovat Tayronan kansallispuisto ja Corales del Rosarion kansallispuisto Cartagenan lähellä. Playa Blancasta tehdään näihin veneretkiä. El Cocuyn kansallispuistossa on lumihuippuisia vuoria, Iguaquen kansallispuisto on matalampaa seutua, mutta lähempänä Bogotaa. Los Nevadosin kansallispuisto houkuttelee tulivuorillaan ja Amacayacun kansallispuisto oikealla sademetsällä.


title: Kolumbian maantiede

text: Kuitenkin arviolta 10 kansallispuistoa sijaitsee sissien toiminta-alueiden lähettyvillä eivätkä ole turvallisia turisteille. Lisäksi joidenkin kansallispuistojen alueilla harrastetaan huumeiden viljelyä, laitonta karjataloutta, puunkaatoa, kaivostoimintaa ja salametsästystä.


title: Kolumbian maantiede

text: Vaikka Kolumbia sijaitseekin kokonaan tropiikissa, tekevät maan suuret korkeuserot ilmastosta vaihtelevaa. Tyynenmeren rannikolla ja Andien alarinteillä sataa vuodessa 2 500 millimetriä ja monissa paikoin jopa 5 000 millimetriä. Sateita saadaan ympäri vuoden ja lämpötila pysyy myös korkeana. Poikkeuksellisesti yöllä sataa enemmän kuin päivällä, mikä on harvinaista päiväntasaajan seudulla, vaikkakin myös iltapäivisiä ukkoskuuroja esiintyy. Korkean lämpötilan ja kosteuden takia ilmastoa voi kuvata nihkeäksi. Karibianmeren puoleisella rannikolla sataa vähemmän, ja vuodessa on joulukuusta maaliskuuhun kestävä kuivakausi. Tälläkin alueella ilmasto on kuitenkin lämmintä ja kosteaa. Rannikon itäosassa, lähellä Venezuelan rajaa, vuosittainen sademäärä on trooppiselle alueelle matala.


title: Kolumbian maantiede

text: Maan keskiosassa on korkeaa vuoristoa, jossa lämpötilaolot riippuvat hyvin paljon korkeudesta. 4 500 metrin yläpuolella pääosa sateesta tulee lumena. Koko alueella saadaan sadetta vuosittain 1 000–2 500 millimetriä ilman kuivia kausia. Vuoriston länsiosat saavat enemmän sadetta kuin itäosat.


title: Kolumbian maantiede

text: Kolumbia jaetaan yleensä kolmeen ilmastolliseen alueeseen: kuuma ("tierra caliente") alle 900 metrissä, lauhkea ("tierra temblada") 900-2 000 metrissä ja kylmä vyöhyke ("tierra fría") 2 000-3 500 metrissä. Pääkaupunki Bogotán olosuhteet ovat tyyppiset kylmälle vyöhykkeelle. Bogotássa, joka sijaitsee 2 630 metrin korkeudella, keskimääräiset päivälämpötilat ovat 20 asteen ja yölämpötilat 10 asteen paikkeilla. Pilvisyys lisääntyy iltapäiväksi ja sadekuurot ovat yleisiä.


title: Kolumbian maantiede

text: Maan itäosan harvaanasutulla alangolla sadetta saadaan aina, eniten kuitenkin joulu-tammikuun ja huhti-toukokuun aikana. Vuotuinen sademäärä jää 2 000-2 500 millimetriin.


title: Kolumbian maantiede

text: Kolumbiassa oli vuonna 2010 yhteensä yli 40 yli 100 000 asukkaan kaupunkia, 9 yli 500 000 asukkaan kaupunkia ja 4 yli miljoonan asukkaan kaupunkia.


title: Arriva

text: Arriva plc on monikansallinen liikenneyhtiö. Arrivan omistaa Deutsche Bahn, ja sen pääkonttori sijaitsee Sunderlandissa, Englannissa. Yritys harjoittaa linja-auto-, juna-, raitiovaunu- ja vesibussiliikennettä 12 maassa Euroopassa. Arriva työllistää noin 47 500 henkilöä, ja yrityksen liikennevälineillä tehdään yli 1,5 miljardia matkaa vuodessa.


title: Barnekow

text: Barnekow on Ruotsin ritarihuoneeseen kirjoitettu aatelissuku numero 23, vapaaherrallinen suku numero 230 ja kreivillinen suku numero 128. Kristian Barnekow (1556-1612) oli tanskalainen soturi, joka oli nuorempana matkustellut Etelä-Euroopassa ja itämailla. Hän kaatui 1612 Hallandissa luovutettuaan kuningas Kristian IV:lle ratsunsa. Hänen pojanpoikansa Kristian Barnekow (1626-1666) oli Tanskan kuninkaan Fredrik III:n hovijunkkeri ja komissaari Skånessa, mutta siirtyi Ruotsin palvelukseen 1660 ja nimitettiin Götan hovioikeuden varapresidentiksi. Hänen poikansa kenraaliluutnantti Kristian Barnekow (1694-1762) korotettiin vapaaherraksi vuonna 1751 ja hovimarsalkka Kristian Barnekow (1773-1830) korotettiin kreiviksi vuonna 1816.


title: Gould

text: Gould on muun muassa seuraavien henkilöiden sukunimi:


title: Dhakan alue

text: Dhakan alue () on yksi Bangladeshin kahdeksasta hallinnollisesta alueesta. Alueen hallinnollinen keskus ja suurin kaupunki on Dhaka. Alueen pinta-ala on 20 551 neliökilometriä ja siellä on arviolta 40 171 000 asukasta (vuonna 2016). Alueen pohjoispuolella sijaitsee Mymensinghin alue, eteläpuolella Barisalin alue, kaakossa Chittagongin alue, idässä Sylhetin alue sekä lännessä Rajshanin ja Khulnan alueet.


title: Chittagongin alue

text: Chittagongin alue () on yksi Bangladeshin kahdeksasta hallinnollisesta alueesta. Chittagong sijaitsee Bangladeshin kaakkoisosassa. Alueen pinta-ala on 33 771 km², joka tekee siitä maan suurimman alueen. Vuonna 2011 väkiluku oli 28,4 miljoonaa.


title: Chittagongin alue

text:
Alueen itäpuolella on Myanmar ja pohjoispuolella Intian Tripuran ja Mizoramin osavaltiot. Alueen hallinnollinen keskus on Bangladeshin toiseksi väkirikkain kaupuniki Chittagong.
Paikallistason hallintoa varten Chittagongin alue jakautuu 11 piirikuntaan (Bāndarba, Brāhmanbāria, Chāndpur, Chittagong, Comilla, Cox's Bāzār, Feni, Khagrāchari, Lakshmīpur, Noākhāli ja Rāngāmāti). Näistä Chittagongin piirikunta luetaan Bangladeshin neljän merkittävimmän teetuotantoalueen joukkoon.


title: Barisalin alue

text: Barisalin alue () on yksi Bangladeshin kahdeksasta hallinnollisesta alueesta. Barisal sijaitsee keskellä eteläistä Bangladeshia. Alueen pohjoispuolella on Dhakan alue, etelässä aluetta rajaa Bengalinlahti, idässä Chittagongin alue ja lännessä Khulnan alue. Alueen pinta-ala on 13 297 neliökilometriä ja siellä on arviolta 9 145 000 asukasta (vuonna 2016). Hallinnollinen keskus Barisal sijaitsee Gangesjoen suistossa.


title: Khulnan alue

text: Khulnan alue () on yksi Bangladeshin kahdeksasta hallinnollisesta alueesta. Bangladeshin lounaisosassa sijaitsevan alueen pinta-ala on 22 272 neliökilometriä ja siellä on arviolta 17 252 000 asukasta (vuonna 2016). Alueen itäpuolella on Dhakan ja Barisalin alueet, pohjoispuolella Rajshahin alue, lännessä Intian Länsi-Bengalin osavaltio ja etelässä on Bengalinlahti, jossa sijaitsee alueeseen kuuluvia saaria. Alueen hallinnollinen keskus on Khulna.


title: Beck-Friis

text: Beck-Friis oli Ruotsin ritarihuoneeseen kirjoitettu aatelissuku numero 800, vapaaherrallinen suku numero 278 ja kreivillinen suku numero 104. Suku on tanskalaista alkuperää ja Lave Beck-Friis oli valtaneuvos Tanskassa.


title: Ravintolapäivä

text: Ravintolapäivä on Suomesta toukokuussa 2011 alkanut ruokakarnevaali. Ravintolapäivänä kuka tahansa voi perustaa päiväksi ravintolan, kahvilan tai baarin haluamaansa paikkaan. Ravintolapäivä on nykyään maailman suurin ruokatapahtuma, jota järjestetään neljä kertaa vuodessa kolmen kuukauden välein. Ravintolapäivän merkeissä on pystytetty yli 14 300 popup-ravintolaa, joiden perustajina on ollut 57 200 ravintoloitsijaa. Yhden päivän ravintoloissa on käynyt 1,63 miljoonaa ruokailijaa.


title: Ravintolapäivä

text: Ravintolapäivä syntyi helsinkiläisten ystävysten Antti Tuomolan, Olli Sirénin ja Timo Santalan huhtikuussa 2011 keksimästä ideasta. Ensimmäistä Ravintolapäivää vietettiin 21. toukokuuta 2011. Sana tapahtumasta kulki suusta suuhun ja levisi sosiaalisessa mediassa, ja lopulta ravintoloita syntyi liki 40 yhteensä 13 eri paikkakunnalle Suomessa.


title: Ravintolapäivä

text: Laajan uutisoinnin seurauksena Ravintolapäivän suosio kasvoi. Toisena Ravintolapäivänä 21. elokuuta 2011 avattiin noin 200 ravintolaa 30 paikkakunnalla neljässä eri maassa, kolmantena Ravintolapäivänä 19. marraskuuta 2011 yli 300 ravintolaa yli 40 eri paikkakunnalla, neljäntenä Ravintolapäivänä lähes 300 ravintolaa melkein 50 eri paikkakunnalla 12 eri maassa, viidentenä Ravintolapäivänä yli 700 ravintolaa yli 90 paikkakunnalla 19 eri maassa ja kuudentena Ravintolapäivänä lähes 800 ravintolaa 15 eri maassa. Kuudes Ravintolapäivä järjestettiin elokuun 19. päivä 2012 ja seitsemäs marraskuun 17. päivä 2012


title: Ravintolapäivä

text: Ravintolapäivä-konsepti ja sen taustajoukot ovat saaneet lukuisia tunnustuksia. Joulukuussa 2011 Ravintolapäivä palkittiin opetus- ja kulttuuriministeriön Suomi-palkinnolla, Helsingin kaupungin kulttuuri- ja kirjastolautakunta valitsi tapahtuman vuoden 2011 kulttuuriteoksi ja Glorian Ruoka ja Viini -lehti vuoden 2011 ruokailmiöksi. Ravintolapäivän toiminnanjohtaja Olli Sirén palkittiin vuoden 2011 kaupunkilaisena. Vuonna 2014 Ravintolapäivä voitti Suomalainen matkailupalkinto -kilpailun yleisöäänestyksen ja sai Kuluttajaliiton Vuoden 2014 Kuluttajateko -palkinnon.


title: Ravintolapäivä

text: Kulttuuri- ja urheiluministeri Paavo Arhinmäki on sanonut Ravintolapäivän olevan ruokakulttuuriteko "jonka vaikutus suomalaiseen ravintolakulttuuriin on luultavasti suurin sitten keskioluen vapautumisen". Helsingin kulttuuri- ja kirjastolautakunnan puheenjohtaja, kansanedustaja Anni Sinnemäki on kehunut Ravintolapäivän muuttavan Helsingin olemusta ja nostavan kaupunkilaiset keskiöön sekä tekijöinä että kokijoina: "Ravintolapäivä on uutta ja yllättävää. Se on kaupunkilaisten luomaa kulttuuria kaupunkilaisille." Helsingin kaupunginjohtaja Jussi Pajunen on tunnustautunut Ravintolapäivän faniksi ja todennut, että "kaupunkiorganisaation pitäisi ottaa oppia Ravintolapäivästä". Ruokakulttuurin professori Johanna Mäkelä on kiitellyt tapahtumaa: "Ravintolapäivä on esimerkki siitä, kuinka ruoka voi synnyttää uudenlaista yhteisöllisyyttä."


title: Ravintolapäivä

text: Ravintolapäivän taustalla on joukko helsinkiläisiä, jotka haluavat kannustaa hauskanpitoon, yhdessä tekemiseen ja erilaisten ravintolaideoiden kokeilemiseen. Ravintolapäivä ry:n hallituksessa ovat Timo Santala, Kirsti Tuominen, Antti Tuomola, Jyrki Vanamo. Tiiviisti mukana toiminnassa ovat myös Tuomas Sarparanta ja Kati Tammisto.Viranomaisten kannalta tapahtumassa on ongelmana se, että alkoholin myynti ilman lupaa ei ole sallittua. Ensimmäisen kerran asiaan puututtiin marraskuussa 2011 Helsingissä järjestetyssä tapahtumassa. Vuoden 2012 ravintolapäivän alla poliisi tiedotti etukäteen, ettei se salli luvatonta alkoholin anniskelua ja se puuttuu siihen sitä havaitessaan.


Lentopallon miesten 1-sarjakausi 2010–2011 pelattiin kahdessa lohkossa, joiden parhaat jatkoivat kamppailua noususta Lentopallon mestaruusliigaan.


title: Lentopallon miesten 1-sarjakausi 2010–2011

text: Kahden ottelun yhteistulos ratkaisi jatkoon menijän.


text: Tiikerit ja Veto selvisivät karsintaan Mestaruusliigan kahta heikointa joukkuetta vastaan.


text: Koska Salon Piivolleyltä evättiin liigalisenssi kaudelta 2011-2012, myös Korson Veto nousi kabinettipäätöksellä mestaruusliigaan.


text: Mikkelin Passarit löi Kontiolahden Iskun vieraissa 3-2 ja kotonaan 3-0. Puijo Wolley Juniorit kaatoi Säkylän vieraissa 3-1 ja kotonaan 3-2.


title: Omnivore-mobiiliooppera

text: Omnivore-mobiiliooppera on Miika Hyytiäisen säveltämä ja Jaakko Nousiaisen kirjoittama ja ohjaama mobiililaiteympäristöön toteutettu kännykkäooppera, uusi teosformaatti. Se on musiikkiteatterin keinoja ja ilmaisua laajentava audiovisuaalinen taideteos, jonka aiheena on ruoka sekä siihen liittyvät erilaiset uskomukset. Tähän viittaa myös teoksen nimi ().


title: Omnivore-mobiiliooppera

text:
Ooppera on sävelletty mezzosopraanolle, sähkökanteleelle, kotolle ja klarinetille. Teoksen muusikkoina toimivat Essi Luttinen (mezzosopraano), Eva Alkula (kantele/koto) sekä Lauri Sallinen (klarinetti). Libretto on kirjoitettu englanniksi.
"Omnivore" on 7-osainen, episodimainen teos, jonka kokonaiskesto on noin 20 minuuttia. Yksittäiset osat kestävät noin 30 sekunnista 3 minuuttiin. Sitä seurataan älypuhelimista ja taulutietokoneilta.


title: Omnivore-mobiiliooppera

text: "Omnivoren" aiheena on ruoka ja syöminen, sekä kaikki erilaiset uskomukset ja rituaalit, joita ruokaan ja ruokailuun liittyy. Käyttäjä tapaa teoksessa henkilön, joka kulkee nimellä ”O” (Essi Luttinen).”O”, käy läpi tunteitaan, ja analysoi kokemuksiensa läpi omaa suhdettaan ruokaan, syömiseen ja sitä kautta edelleen kehoonsa ja seksuaalisuuteensa. ”O” opastaa, neuvoo ja kiusaa teoksen käyttäjää myötäelävällä ja humoristisella otteella.


title: Omnivore-mobiiliooppera

text: "Omnivoren" kuvaukset on toteutettu yhteistuotantona Suomen Kansallisoopperan kanssa. Teos julkaistiin 11. lokakuuta 2012.


title: Oksana Grišina

text: Oksana Grišina (; s. 25. maaliskuuta 1978) venäläinen voimistelija ja IFBB:n fitness-ammattilainen.


title: Oksana Grišina

text: Grišina syntyi sotilasperheeseen Venäjällä Kaliningradissa ja vietti lapsuutensa sekä Latviassa että Venäjällä. Grišina valmistui Kaliningradin valtionyliopistosta vuonna 2000, aineinaan liikunta ja urheilu.


title: Oksana Grišina

text: Grišina voitti amatööriurallaan sekä Euroopan- että maailmanmestaruuden kokonaisarvostelussa, eli kaikki kilpailuluokat yhdistettynä. Hän saavutti ammattilaisuuden ja IFBB Fitness Pro -kortin vuonna 2007. Grišina on kautta aikojen toinen venäläinen urheilija, jolle on myönnetty ammattilaisuuden osoittava IFBB Fitness Pro -kortti


title: Oksana Grišina

text: Grishina asuu tällä hetkellä Yhdysvalloissa Kaliforniassa.


title: Sulo Tanninen

text: Sulo Akseli Tanninen (23. maaliskuuta 1896 Helsinki – 13. huhtikuuta 1974 Hämeenlinna) oli suomalainen runoilija.


title: Anna Kaari

text: Anna Kaarina Tuulikki Anderson (kirjailijanimeltään Anna Kaari, ent. Westling, o.s. Höglund, 4. huhtikuuta 1903 Orimattila – 21. joulukuuta 1987 Inyo, Kalifornia) oli suomalainen runoilija, joka käytti myös nimimerkkiä "Ilona".


title: Anna Kaari

text: Andersonin vanhemmat olivat ratamestari Lars Viktor Höglund ja Anna Maria Karvonen. Hänen ensimmäinen puolisonsa oli vuosina 1931–1936 Torsten Osvald Raymond Westling (s. 27.7.1906 Tuusula, k. 17.2.1940 Ylä-Somme). Myöhemmin Anderson toimi miehitysjoukkojen tulkkina Saksassa ja muutti USA:han 1946. Vuonna 1948 hän avioitui ruotsalaisen Hjalmar Andersonin kanssa Los Angelesin West Hollywoodissa.


title: TSS

text: TSS voi tarkoittaa seuraavia:


title: Maunu Niinistö

text: Maunu Eemeli Niinistö (19. elokuuta 1915 Punkalaidun – 16. marraskuuta 1982 Helsinki) oli suomalainen kirjallisuudentutkija.


title: Vincent Crane

text: Vincent Crane (synt. Cheesman, 21. toukokuuta 1943 Reading, Englanti, Britannia – 14. helmikuuta 1989 Maida Vale, Lontoo, Englanti, Britannia) oli brittiläinen muusikko, joka tunnettiin The Crazy World of Arthur Brown- ja Atomic Rooster -yhtyeiden kosketinsoittajana. Jälkimmäisessä hän toimi myös johtohahmona.


title: Vincent Crane

text: Crane oli avioliitossa kahdesti, joista ensimmäinen päättyi eroon vuonna 1977. Crane kärsi kaksisuuntaisesta mielialahäiriöstä, ja teki itsemurhan helmikuussa 1989.


title: Mobile-Tv

text: Mobile-Tv Oy on vuonna 2000 perustettu televisiotuotantoyhtiö. Yhtiö on erikoistunut urheilutapahtumien televisiointeihin, sekä erilaisten mainos- ja yritysvideoiden tuottamiseen. Yrityksellä on myös studiotilat ja se vuokraa HD-kalustoa. Mobile-Tv:n toteuttamaa materiaalia tulee valtakunnan verkosta kuukausitasolla noin kahden vuorokauden verran yhtäjaksoisesti laskettuna.


title: Vuoden itäuusmaalainen kylä

text: Vuoden itäuusmaalainen kylä valittiin 1997-2010 vuosittain. Sen jälkeen kun Itä-Uudenmaan maakunta 2011 yhdistyi Uudenmaan maakuntaan, Itä-Uusimaan kylät voivat tulla valituiksi vuoden uusmaalaisiksi kyliksi.


title: Vuoden itäuusmaalainen kylä

text: Vuoden itäuusmaalaisia kyliä ovat 1997-2010:


title: Snacky

text: Snacky oli pääkaupunkiseudulla toiminut pieni suomalainen pikaruokaketju. Vuonna 1980 perustettu ketju toimi ensin vuoteen 1995 asti ja uudelleen vuosina 2007–2015. Ketjun ajauduttua konkurssiin sen johtaja tuomittiin törkeistä talousrikoksista vankeuteen.


title: Snacky

text: Snacky-hampurilaisketju toimi ensimmäisen kerran vuosina 1980–1995. Ensimmäinen Snacky perustettiin Itäkeskukseen vuonna 1980. Ketjun perusti Hämeenheimon perhe. Ketjussa oli yhteensä 14 kaksikaistaista autogrilliä. Ne sijaitsivat Helsingissä, Espoossa, Vantaalla, Keravalla, Hämeenlinnassa, Tampereella ja Oulussa. Snackyn tuoteinnovaatioihin kuului ruishampurilainen.


title: Snacky

text: Ketju hävisi markkinoilta vuonna 1995, kun Carrols osti liiketoiminnan. Tammikuussa 2007 Snacky-liikemerkin osti Burger Bakers Oy.


title: Snacky

text: Ketju toimi vuoteen 2015 asti franchise-periaatteella. Uudistetun konseptin Snackyjä oli seitsemän, joista neljä sijaitsi Helsingissä, kaksi Vantaalla ja yksi Espoossa.


title: Snacky

text: Snackyn valikoimaan kuuluivat muun muassa hampurilaiset "Poliisi", "Taksi", "Pressa" ja "Heavy Monster". Snacky-hampurilaisten nimet ovat rekisteröityjä tuotemerkkejä. Yrityksen mainoslauseita ovat olleet ""Poliisi on ystävä!"" ja ""Poliisissa on munaa!"". "Poliisi" oli kerroshampurilainen, joka sisälsi muun muassa paistetun kananmunan, kun taas "Taksi"-hampurilainen sisälsi ananasta. "Pressa"-hampurilaisessa oli muun muassa pekonia ja paistettu muna, ja "Heavy Monster" oli jättimäinen kerroshampurilainen.


title: Snacky

text: 21. jouluukuta 2015 Snackyn omistanut "Effect Investment Oy" hakeutui konkurssiin. Ketjun toiminta loppui 18. maaliskuuta 2016, kun yrityksen toiminnalle ei löytynyt jatkajaa. Viimeinen Snacky -ravintola sulkeutui elokuun lopussa 2016. Pihlajiston Snacky toimi franchise-periaatteella, joten sen toiminta jatkui aina vuokrasopimuksen päättymiseen saakka.


title: Snacky

text: Snacky-ketjun viimeinen omistaja ja entinen toimitusjohtaja Jukka Pekka Edvard Nieminen tuomittiin maaliskuussa 2017 käräjäoikeudessa viiden ja puolen vuoden vankeusrangaistukseen useista törkeistä talousrikoksista. Nieminen oli nostanut Snackyn taustalla olleen "Effect Investment Oy:n" tileiltä 1,1 miljoonaa euroa. Hän oli myös saanut haltuunsa Snacky-ravintoloiden käteismyyntivaroja lähes 600 000 euroa. Kirjanpito oli jäänyt pääosin tekemättä ja yrityksen laskut maksamatta, mikä johti konkurssiin. Lisäksi Nieminen tuomittiin petoksista, jotka liittyivät valheellisiin kertomuksiin Snacky-ketjun laajentamisesta. Käräjäoikeus määräsi Niemisen menettämään lähes 3 miljoonaa euroa.


title: Snacky

text: Hovioikeudessa vankeusrangaistus lyheni neljään ja puoleen vuoteen ja myös korvaussummat pienenivät hieman. Syyttäjän mukaan Niemisen suunnitelma oli ollut muuttaa Australiaan rahojen viemisen jälkeen.


title: VHL-B

text: VHL-B () on Venäjän jääkiekon kolmanneksi korkein sarjataso. Venäjän jääkiekkoliitto perusti sarjan syksyllä 2011 korvaamaan lakkautetun Pervaja Ligan. Aluksi sarjaa pelattiin nimellä "Venäjän jääkiekkoliiga" (ven. Российская хоккейная лига, РХЛ eli "RHL"). Vuonna 2015 sarja siirtyi VHL:än alaisuuteen, ja otti käyttöön nykyisen nimensä.


title: VHL-B

text: Kaudella 2018–2019 sarjassa pelaa yhdeksän joukkuetta.


title: Radio Jihad... SRJTNT vol. 2

text: Radio Jihad... SRJTNT vol. 2 on rap-artisti Julma-Henrin 14. joulukuuta 2011 julkaistu studioalbumi. Sen julkaisi Mörssi. Albumin kaikki biitit on tehnyt DJ Polarsoul ja RPK. Albumin masteroinnista vastaa Bommitommi. Albumin kappaleista ”Punainen”, ”Radio Jihad” ja ”Kauppaan kauppaan” on julkaistu musiikkivideot. Albumin on tuottanut kokonaan DJ Polarsoul, paitsi kappaleen ”Punainen” remixversion on tuottanut RPK. Albumi nousi Suomen virallisen listan 49. sijalle.


title: Prayers for Bobby

text: Prayers for Bobby on yhdysvaltalainen televisioelokuva, joka esitettiin ensimmäistä kertaa Lifetime-kanavalla 24. tammikuuta 2009. Se perustuu Leroy F. Aaronsin kirjaan "", joka kertoo tositarinan Bobby Griffithin traagisesta elämästä. Griffith oli nuori homoseksuaali, joka teki itsemurhan äitinsä ja yhteisön muodostaman paineen alla. Elokuvan päärooleissa ovat Ryan Kelley Bobbyna ja Sigourney Weaver hänen äitinään Maryna.


title: Prayers for Bobby

text: Elokuva oli ehdolla kahdelle Primetime Emmy -palkinnolle, kategorioina ”Paras televisioelokuva” ja ”Paras televisioelokuvan pääosa” (Sigourney Weaver). Lisäksi Weaver oli ehdokkaana sekä Golden Globe -palkinnolle että Screen Actors Guild Award -palkinnolle. Elokuva itse voitti vuoden 2010 GLAAD Awardin, ja sen tuottajat olivat ehdokkaina palkinnolle Producers Guild of America Award. Seattlen homo- ja lesbofilmifestivaaleilla elokuva voitti palkinnon yleisön suosikkina.


title: Prayers for Bobby

text: Elokuvan vastaavina tuottajina olivat Daniel Sladek, Chris Taaffe, David Permut ja Stanley M. Brooks.


title: Prayers for Bobby

text: Mary Griffith on harras kristitty, joka kasvattaa lapsiaan Presbyteerikirkon ankarien opetusten mukaisesti. Hänelle on äärimmäisen tärkeää olla läheinen perheensä kanssa, ja kotielämä onkin rauhallista ja rakkauden täyttämää. Perheen suosikkipoika Bobby tunnustaa isoveljelleen, että saattaa olla homoseksuaali, jolloin koko perheasetelma kääntyy päälaelleen. Bobbyn isä ja sisarukset tottuvat ajan kanssa uutiseen, mutta Mary uskoo syvästi, että Jumala pystyy auttamaan Bobbya. Hän vie Bobbyn psykiatrille ja rohkaisee tätä rukoilemaan ja viettämään aikaansa kirkon harrastusten parissa siinä toivossa, että muutos jonain päivänä tulisi. Kipeästi äitinsä hyväksyntää kaipaava Bobby tekee mitä pyydetään, mutta kirkon suhtautuminen ja hänen äitinsä yritykset rajoittaa hänen käyttäytymistään muuttavat hänet yhä sulkeutuneemmaksi ja masentuneemmaksi.


title: Prayers for Bobby

text: Syyllisyyden kalvama Bobby muuttaa serkkunsa luokse toivoen, että joku päivä hänen äitinsä hyväksyisi hänet. Hän asettuu Oregoniin ja luopuu pikkuhiljaa yrityksistä voittaa taipumuksensa. Hän saa David-nimisen poikaystävän, ja tämä rohkaisee Bobbya jatkamaan yrittämistä sanomalla, että loppujen lopuksi kaikki vanhemmat hyväksyvät lapsensa. Mary tekee kuitenkin edelleen selväksi, ettei halua poikansa olevan sellainen kuin on. Lopulta Bobbyn vallannut masennus ja kasvava itseinho saa voiton, ja eräänä yönä hän heittäytyy moottoritiesillalta alas 18-pyöräisen rekan tappaessa hänet välittömästi. Hänen perheensä kuulee hirvittävät uutiset seuraavana päivänä.


title: Prayers for Bobby

text: Tuhoavan tragedian jälkeen Mary alkaa pohtia omaansa ja kirkkonsa tulkintaa pyhistä kirjoituksista ymmärtääkseen, miksei Jumala pelastanut hänen poikaansa. Pitkän henkisen matkan jälkeen hän ryhtyy hitaasti tutustumaan homoyhteisöön ja vastaanottaa tukea hyvin odottamattomalta taholta. Hän tutustuu paikalliseen pastoriin, joka saa houkuteltua hänet PFLAG:in tapaamiseen. Mary näkee, että Bobby oli erilainen alusta asti, ja että tämän hyvä sydän merkitsi enemmän kuin mikään muu.


title: Prayers for Bobby

text: Mary ryhtyy ajamaan homojen oikeuksia ja pitää lopulta puheen kaupungin neuvonpidossa, jossa keskustellaan paikallisen ”homopäivän” viettämisestä. Hän rohkaisee ihmisiä miettimään negatiivisia puheitaan homoista, sillä lapset kuulevat heidän sanansa. Myöhemmin Mary matkustaa perheineen San Franciscoon kävelläkseen muiden PFLAG-jäsenten kanssa Pride-kulkueessa. Yleisössä hän näkee Bobbyn oloisen pojan, jota hän menee halaamaan. Silloin hän kohtaa vihdoinkin syyt oman poikansa kuolemaan ja ryhtyy aktiivisesti puolustamaan homojen oikeuksia rukoillen samalla, että Bobby ja Jumala antavat hänen syntinsä anteeksi.


title: Osama el-Fezzani

text: Osama el-Fezzani (; s. 23. helmikuuta 1978 Libya) on libyalainen jalkapalloilija. Hyökkääjänä pelaava el-Fezzani edustaa Libanonin pääsarjassa Al-Nejmehia.


title: Osama el-Fezzani

text: El-Fezzani pelasi vuosina 2003–2005 Rafik Sormanissa ja Al-Madinassa, kunnes hän siirtyi Al-Ahliin. Sittemmin el-Fezzani on ollut joukkueensa johtavia maalintekijöitä. Hän saavutti ensimmäisellä kaudellaan Libyan cupin mestaruuden.


title: Oscar Rolando Cantuarias Pastor

text: Oscar Rolando Cantuarias Pastor (13. toukokuuta 1931 – 8. marraskuuta 2011) oli perulainen roomalaiskatolinen arkkipiispa. Hänet vihittiin papiksi 17. joulukuuta 1955 ja nimitettiin Tacna y Moqueguan hiippakunnan piispaksi 5. lokakuuta 1973. Piispaksi vihkiminen seurasi 2. joulukuuta. Pääkonsekraattorina toimi Juan Landázuri Ricketts, jota avustivat Leonardo José Rodriguez Ballón ja Lorenzo León Alvarado.


title: Oscar Rolando Cantuarias Pastor

text: Cantuarias Pastor sai 9. syyskuuta 1981 nimityksen Piuran arkkipiispaksi, jona hän toimi, kunnes jäi eläkkeelle 11. heinäkuuta 2006.


title: Lentokenttä (suomalainen televisiosarja)

text: Lentokenttä on suomalainen dokumentaarinen televisiosarja, joka kertoo Helsinki-Vantaan lentoaseman arjesta. Sarjassa seurataan lentokentän elämää muun muassa tullin, rajavartiolaitoksen, pelastushenkilökunnan, mekaanikkojen, lentohenkilökunnan sekä matkustajien matkassa. Ensimmäinen tuotantokausi alkoi Jim-kanavalla 12. syyskuuta 2011 ja sitä esitettiin 40 jakson verran.


title: Block B

text: Block B (kor: 블락비) on eteläkorealainen poikabändi, jonka perusti Cho PD levy-yhtiölleen Brand New Stardomille.


title: Block B

text: Yhtye suoritti debyyttinsä 15. huhtikuuta 2011 KBS Music Bank -nimisessä musiikkiohjelmassa singlellään "Freeze!" ("그대로 멈춰라!").


title: Block B

text: Ryhmässä on ollut seitsemän jäsentä: Zico, Taeil, B-Bomb, Jaehyo, U-Kwon, Park Kyung ja P.O, joista ZICO jätti ryhmän vuonna 2018.


title: Block B

text: Vuonna 2015 he debytoivat virallisesti Japanissa ja heitä kerääntyi Japanin kiertueellaan katsomaan yli 5,000 ihmistä. Tammikuun 3. päivä Block B ilmoitti myös tekevänsä ensimmäisen Euroopan-kiertueensa, jonka kohteina olisivat Pariisi, Helsinki, Varsova ja Milano. Block B vieraili Suomessa 3. maaliskuuta. Keikka oli menestys, ja Block B:n jonosta ja keikasta ilmoitettiin Helsingin Metro-lehdessä. Suomen keikka Helsingin The Circus -yökerholla oli loppuunmyyty.Block B Showcase in USA Tour 2014


title: Block B

text: Block B Japan Live Tour 2015


title: Block B

text: Block B Block Party in Europe 2015


title: Block B

text: Block B USA Tour 2015


title: Block B

text: Block B Japan Live Tour 2016


title: Block B

text: Block B 2017 Live Blockbuster in EU


title: Mathias Johansson

text: Evert Mathias Johansson (s. 22. helmikuuta 1974 Oskarshamn, Ruotsi) on ruotsalainen entinen jääkiekkoilija ja maailmanmestari, pelipaikaltaan keskushyökkäjä. Johansson pelasi koko Elitserien-uransa ajan Färjestads BK:ssa, jossa hän on tehnyt alemmat sarjan mukaan lukien yhteensä 702 runkosarjaottelussa tehot 136+209=345. Johansson on joukkueen seurahistorian eniten runkosarjaotteluita pelannut pelaaja sekä vastaavassa pistepörssissä viidentenä ja syöttöpörssissä neljäntenä. Hän pelasi myös NHL:ssä kauden 2002–2003. Nykyään Johansson toimii Färjestadin kykyjenetsijänä.


title: Mathias Johansson

text: Johansson oli IK Oskarshamnin kasvatti. Hän siirtyi kaudeksi 1990–1991 Färjestads BK:hon, jossa Johansson pelasi jo 16-vuotiaana kolme Elitserien-ottelua. Kaudella 1991–1992 pelejä kertyi 16. Calgary Flames varasi hänet kolmannella kierroksella 54. pelaajana . Johansson pelasi varauksensa jälkeen Färjestadissa vielä kymmenen seuraavaa kautta. Kaudella 1992–1993 hän esiintyi myös sarjatasoa alempana Ruotsin I-divisioonan Grums IK:ssa.


title: Mathias Johansson

text: Kaudella 1994–1995 Johansson murtautui Färjestadin kokoonpanoon ja teki 40 runkosarjaottelussa tehot 9+8=17. Hän voitti yllättäen joukkueen sisäisen piste- ja maalipörssin kevään 1995 pudotuspeleissä tekemällä neljässä ottelussa tehot 4+3=7. Kausi 1994–1995 oli Johanssonin läpimurtokausi Elitserienissä. Hän oli tehoilla 8+22=30 Färjestadin kolmanneksi paras pistemies ja toiseksi paras syöttäjä. Johansson voitti Ruotsinmestaruuden vuosina 1997, 1998 ja 1999 sekä Elitserien hopeaa vuonna 2001. Kaudella 1998–1999 hän teki liigan yhden kauden piste-ennätyksensä tehoilla 20+19=39, joilla Johansson voitti Färjestadin sisäisen piste- ja maalipörssin sekä sijoittui koko Elitserienin maalipörssissä kymmenenneksi neljän muun pelaajan kanssa.


title: Mathias Johansson

text: 12 Färjestadissa vietetyn kauden jälkeen Johansson siirtyi kaudeksi 2002–2003 NHL:ään ja Calgary Flamesin riveihin. Siirtorajan kynnyksellä, maaliskuussa 2003 hänet kaupattiin Micki DuPontin kanssa Pittsburgh Penguinsiin vaihdossa Shean Donovaniin. Yhteensä Johansson teki NHL:ssä 58 runkosarjaottelussa tehot 5+10=15. Hän palasi vapaana agenttina kaudeksi 2003–2004 Färjestadiin voittaen Elitserienin hopeaa vuosina 2004 ja 2005. Kaudella 2005–2006 Johansson jakoi joukkueen sisäisen pistepörssin toisen sijan Jesper Mattssonin kanssa tehoilla 16+16=32. Hän oli myös kolmanneksi paras maalintekijä. Johansson voitti Ruotsinmestaruuden keväällä 2006.


title: Mathias Johansson

text: Kauden 2008–2009 Johansson pelasi Ruotsin toiseksi korkeimmalla sarjatasolla HockeyAllsvenskanin Malmö Redhawksissa sekä Leksands IF:ssä, joka eteni aina Elitserienin karsintoihin saakka jääden kuitenkin ilman sarjanousua. Kauden 2009–2010 Johansson aloitti taas yhden sarjatason alempana I-divisioonajoukkue Skåre BK:ssa, mutta siirtyi sieltä loppukaudeksi Italian Serie A:n SV Ritten/Renoniin marraskuussa 2009. Hän lopetti pelaajauransa kevääseen 2010.


title: Mathias Johansson

text: Kaudeksi 2011–2012 Johansson siirtyi Färjestadin kykyjenetsijän tehtäviin.


title: Mathias Johansson

text: Johansson edusti Ruotsia Salt Lake Cityn olympiakisoissa 2002. Hän pelasi myös MM-kilpailuissa vuosina 2001, 2002, 2003 ja 2006. Johansson voitti maailmanmestaruuden vuonna 2006, MM-hopeaa tuli vuonna 2003 ja MM-pronssia vuosina 2001 ja 2002.


title: Mathias Johansson

text: Johansson voitti myös alle 20-vuotiaiden MM-hopeaa vuonna 1994. Hän pelasi myös alle 18-vuotiaiden EM-kilpailuissa vuosina 1991 ja 1992 voittaen jälkimmäistä turnauksesta hopeaa.


title: KNM Oksøy

text: KNM Oksøy on ollut kolmen Norjan laivaston aluksen nimenä.


title: Me gustas tanto

text: Me gustas Tanto on poplaulaja Paulina Rubion kappale albumilta "Brava!". Se julkaistiin singlenä 6. syyskuuta 2011. Kappaleen tuotti Redone ja kirjoittivat Paulina Rubio, Nacho ja Miguel Mendoza.


title: Me gustas tanto

text: Musiikkivideo kuvattiin Miamissa syyskuun 2011 lopussa. Ensiesityksensä se sai marraskuun lopulla.


title: HMS Kerrera

text: HMS Kerrera (viirinumero T200) oli Britannian kuninkaallisen laivaston Isles-luokan aseistettu troolari, joka valmistui sukellusveneentorjuntaan sekä miinanraivaajaksi.


title: HMS Kerrera

text: Alus tilattiin 24. lokakuuta 1940 Fleming and Fergusonilta Paisleystä. Se laskettiin vesille 22. syyskuuta 1941.


title: HMS Kerrera

text: Valmistuttuaan alus liitettiin 8. sukellusveneentorjunta ja miinanraivausosastoon Scapa Flow’hun. Se kärsi pahoin 6.-7. joulukuuta jouduttuaan myrskyyn Färsaarten vesillä, ja se siirrettiin telakalle korjattavaksi.


title: HMS Kerrera

text: HMS "Kerrera" lainattiin Norjan laivastolle 4. elokuuta 1944, ja se aloitti palveluksensa 4. syyskuuta. Alus nimettiin KNM "Oksøyksi". Se palveli Norjan laivaston osastossa Scapa Flow'ssa 30. lokakuuta 1944–1. helmikuuta 1945 ja sen jälkeen Pohjois-Norjan miinanraivausosastossa 25. helmikuuta alkaen aina toukokuulle 1945. Alus palautettiin kuninkaalliselle laivastolle maaliskuussa 1946, ja se sijoitettiin poistolistalle. Alus myytiin Norsk Bjergningskompagni A/S:lle Bergeniin. Alus muutettiin Mercantile Marine Engineering Graving Docks Companyllä Antwerpenissa pelastusalukseksi, jonka jälkeen se nimettiin "Jasoniksi". Alus ajoi karille 1. maaliskuuta 1950 ajessaan Svolværin satamaan, jolloin se tuhoutui korjauskelvottomaksi.


title: Hiilipaperi

text: Hiilipaperi eli ”kalkkeeripaperi” on ohut väriä luovuttava paperi, joka kahden paperin väliin sijoitettuna siirtää alempaan paperiin päällimmäiseen paperiin tehdyt merkinnät. Pääasiassa hiilipapereita käytettiin kirjoituskoneissa ja mekaanisissa tulostimissa kuten kaukokirjoittimessa. Ennen kopiokoneiden aikakautta, kun toimistotyössä haluttiin arkistoon kopio kirjeestä, se tehtiin hiilipaperin avulla. Käyttämällä useampia paperi-hiilipaperikerroksia voitiin saada aikaan samalla kertaa 3-5 kopiota. Hiilipaperi voitiin myös käyttää useamman kerran, koska uusi teksti ei osunut aivan samaan kohtaan kuin aikaisempi. Hiilipaperi on ohut paperi, jonka toinen puoli on tiivis ja kiiltävä ja väriä luovuttava puoli yleensä musta (muitakin värejä tehtiin) ja tahraava.


title: Hiilipaperi

text: Hiilipaperista on käytetty myös nimityksiä kalkkeerauspaperi ja kalkkeeripaperi, sillä periaate on sama kuin kalkkeerauksessa, jossa liidulla hierotun paperin avulla siirretään painolaattaan paperille piirretty kuva.


title: Hiilipaperi

text: Viimeisiä vielä käytössä olevia sovelluksia hiilipaperille ovat erilaiset šekki- ja kuittivihkot ja manuaalinen pankkikorttimaksukuitin tulostuslaite. Niissä on käytössä hiiletön itsejäljentävä kopiopaperi NCR-paperi, joka kehitettiin 1950-luvulla.


title: Sinä päivänä

text: Sinä päivänä "(One Day)" on vuonna 2011 ensi-iltansa saanut elokuva, joka perustuu David Nichollsin samannimiseen romaaniin. Elokuvan pääosissa näyttelevät Anne Hathaway ja Jim Sturgess.


title: Sinä päivänä

text: Elokuva kertoo tytöstä ja pojasta, jotka valmistuvat Edinburghin yliopistosta heinäkuun 15. päivänä 1988. Heidän elämäänsä seurataan 20 vuoden ajan, aina jokaisen vuoden heinäkuun 15. päivänä.


title: Mäkileinikki

text: Mäkileinikki ("Ranunculus bulbosus") on lähinnä Euroopassa tavattava monivuotinen, kuivien kasvupaikkojen leinikkilaji. Mäkileinikki on myrkyllinen kasvi. Kasvi sisältää sukunsa nimikko-glykosidia, ranunkuliinia (CHO) ja anemoniinia (CHO). Ranunkuliinin hajoamistuotteena elimistössä syntyy protoanemoniinia (CHO), joka voi aiheuttaa mm. ruoansulatuskanavan ärsytystä.


title: Mäkileinikki

text: Mäkileinikki kasvaa tavallisesti 15–30 cm pitkäksi. Kasvi on yksi- tai kaksivartinen. Varsi on pysty, pitkähaarainen, tyviosastaan siirottavakarvainen ja tyvestä mukulamainen. Varren yläosa on pitkälti lehdetön. Aluslehtiä on 2–5 kappaletta. Lehtien lapa on 2–5 cm pitkä ja kolmisorminen. Lehdykät ovat kolmihalkoisia, hampaisia ja keskilehdykkä tavallisesti melko pitkäruotinen. Varsilehtien lehdykät ovat melko kapea- ja niukkaliuskaisia. Kasvin ylimmät lehdet ovat kolmisormisia ja ehytlehdykkäisiä. Kukkaperä on uurteinen ja kukkapohjus on karvainen. Kukka on tavallisesti 20–25 mm leveä ja siinä on kaksi kehäkiehkuraa. Verhiö on viisilehtinen, verholehdet ovat taakäänteisiä, vaaleita ja valkokarvaisia. Myös terälehtiä on viisi kappaletta. Terälehdet ovat väriltään kullankeltaisia, leveän vastapuikeita ja niissä on mesikuoppa. Mäkileinikki kukkii Suomessa touko-kesäkuussa. Hedelmistössä on 2,5–3 mm pitkiä pähkylöitä, joissa on lyhyt, hyvin käyrä ota.


title: Mäkileinikki

text: Mäkileinikistä tunnetaan kahta eri alalajia, ssp. "bulbosus" ja ssp. "aleae".


title: Mäkileinikki

text: Suomessa tavattavista leinikkikasveista mäkileinikki muistuttaa suuresti etelänleinikkiä ("Ranunculus sardous"). Jälkimmäinen on kuitenkin yksivuotinen eikä sen varren tyvi ole mukulamainen. Mäkileinikin voi sekoittaa myös aholeinikkiin ("Ranunculus polyanthemos"), niittyleinikkiin ("Ranunculus acris") ja rönsyleinikkiin ("Ranunculus repens").


title: Mäkileinikki

text: Euroopassa mäkileinikkiä kasvaa Pyreneiden niemimaalta ja Britteinsaarilta Venäjän ja Ukrainan länsiosiin. Pohjoisessa levinneisyysalue ulottuu Etelä-Norjaan, -Ruotsiin ja -Suomeen sekä Baltian maihin, etelässä Etelä-Italiaan ja Pohjois-Kreikkaan. Lisäksi Kaukasuksen alueella lajilla on laajempi erillinen esiintymä. Euroopan ulkopuolella mäkileinikkiä esiintyy paikoin Turkissa ja Pohjois-Afrikassa. Ihmisen mukana laji on levinnyt myös Pohjois-Amerikkaan, jossa sitä tavataan lähinnä itärannikolla. Alalajeista nimirotu ssp. "bulbosus" on vallitseva, alalaji ssp. "aleae" tavataan Etelä-Euroopassa Pyreneiden niemimaalta Italiaan, sekä Pohjois-Afrikassa.


title: Mäkileinikki

text: Suomessa mäkileinikkiä kasvaa paikoin yleisenä Ahvenanmaalla ja Varsinais-Suomessa, joissa se on muinaistulokas. Muualla Suomessa laji on harvinainen uustulokas, jota on aikaisemmin tavattu lähinnä rannikkokaupungeissa eri puolella maata.


title: Mäkileinikki

text: Mäkileinikki viihtyy aurinkoisilla kasvupaikoilla kuten niityillä, ahoilla, mäenrinteillä, kallioilla ja pihoilla. Toisinaan lajia voi tavata satamissa tulokkaana.


title: HMS Shiant

text: HMS Shiant (viirinumero T170) oli Britannian kuninkaallisen laivaston Isles-luokan aseistettu troolari, joka valmistui sukellusveneentorjuntaan sekä miinanraivaajaksi.


title: HMS Shiant

text: Alus tilattiin vuonna 1940 Goole Shipbuilding and Repairing Companyltä Goolesta, ja sen moottorin toimitti Amos and Smith. Alus laskettiin vesille 9. elokuuta 1941.


title: HMS Shiant

text: "HMS Shiant" lainattiin 29. syyskuuta 1944 Norjan laivastolle, jossa se aloitti palveluksensa 4. marraskuuta. Alus palveli Norjan laivaston osastossa Scapa Flow’ssa aina marraskuun loppuun saakka. Alus nimettiin "KNM Jeløyksi". Se aloitti 7. joulukuuta Pohjois-Norjan miinanraivausosastossa, jossa alus palveli toukokuuhun 1945. Alus palautettiin kuninkaalliselle laivastolle syyskuussa 1946, ja se sijoitettiin poistolistalle. Alus myytiin helmikuussa 1947 T. W. Tornøe A/S:lle Bergeniin, joka muutti sen rahtialukseksi nimeten sen "Artemiiksi". Alus myytiin vuonna 1951 Strindheims Rederi A/S:lle Trondheimiin ja edelleen huhtikuussa 1952 Francesco Boero fu Antoniolle Mogadishuun. Alus tuhoutui 31. heinäkuuta 1960 jouduttuaan kovaan aallokkoon 40 merimailia koilliseen Hobyosta, kun se oli matkalla Adenista Mogadishuun.


title: Jaakko Juuti

text: Jaakko Juuti (s. 13. elokuuta 1987 Kajaani) on entinen suomalainen jalkapalloilija, joka päätti uransa kauteen 2017. Viimeiseksi jääneellä kaudellaan hän edusti Veikkausliigassa pelaavaa Tampereen Ilvestä. Pelipaikaltaan hän oli vasen laitalinkki.


title: Westfield London

text: Westfield London on Westfield Groupin omistama kauppakeskus Hammersmith and Fulhamin alueella Lontoossa Yhdistyneessä kuningaskunnassa. Kauppakeskus on avattu lokakuussa 2008 ja sen kerrospinta-ala on noin 150 000 m².


title: Westfield London

text: Westfield Londonissa on yli 300 liikettä. Siellä on myös erillinen luksusmerkkien liikkeisiin keskittyvä The Village -alue, joka on arkkitehti Michael Gabellinin suunnittelema.


title: Westfield London

text: Kauppakeskukseen pääsee helposti neljältä eri Lontoon metron asemalta, jotka ovat White City, Shepherd's Bush, Wood Lane ja Shepherd's Bush Market. Näistä kaksi ensimmäistä ovat metron Central Linella ja kaksi jälkimmäistä ovat molemmat Circle Linella ja Hammersmith & City Linella. Lisäksi Westfield Londonin vieressä on Shepherd's Bushin rautatieasema, joka on London Overgroundin ja Southern-yhtiön junien käytössä. Kauppakeskuksessa on myös 4500 pysäköintipaikkaa.


title: Carl Nyrén

text: Carl Johan Albert Nyrén (s. marraskuu 1917 Sandseryd, Jönköpingin lääni – 9. marraskuuta 2011 oli ruotsalainen arkkitehti.


title: Carl Nyrén

text: Carl Nyrén perusti 1948 Tukholmaan edelleen toimivan, nykyisin henkilökunnan omistaman toimiston "Nyréns Arkitektkontor". Vuonna 1967 hän sai juuri perustetun Träpriset-palkinnon "hyvästä ruotsalaisesta puuarkkitehtuurista". Kuninkaallinen teknillinen korkeakoulu myönsi hänelle kunniatohtorin arvon 1985 ja hän sai 1994 Ruotsin insinööritieteiden akatemian suuren kultamitalin, jonka mukaan hän on ""tiedon levittämisen, laajan materiaalintuntemuksen, psykologisen eläytymiskyvyn ja hallinnollisen kyvykkyyden avulla yhdistänyt parhaan ruotsalaisessa rakennusperinteessä"".


title: Carl Nyrén

text: Carl Nyrén sai Kasper Salinin palkinnon neljä kertaa, ensimmäisen kerran 1965 Malmön opettajakorkeakoulun suunnittelusta ja viimeisen kerran Klarahusetista Tukholmassa 1990.